Els pressupostos participatius de 2016 s'obrin a les aportacions de tots els veïns i veïnes de la ciutat - Ajuntament de Vila-real\nEls pressupostos participatius de 2016 s'obrin a les aportacions de tots els veïns i veïnes de la ciutat\nLa Regidoria de Participació Ciutadana ha posat en marxa la maquinària perquè, una edició més, i per cinqué any consecutiu, els veïns de Vila-real puguen prendre decisions en els pressupostos participatius. Així ho ha anunciat el regidor de l'àrea, Xavier Ochando, qui ha anunciat l'obertura del procés de pressupostos participatius a tota la població, que per primera vegada podrà fer les seues aportacions a títol individual i independentment de l'edat. Per a això, del 5 al 12 de novembre s'obrirà un període perquè els interessats puguen realitzar les seues aportacions, que es debatran el 14 de novembre en el V Fòrum de Pressupostos Participatius.\n"Quan vam arribar al govern municipal el 2011, la participació ciutadana era quasi inexistent i les portes de l'Ajuntament estaven tancades als vila-realencs. Ara mirem als ulls a les persones i les fem partícips de tot el que ocorre en la ciutat, convertint així Vila-real en tot un referent per a altres municipis", destaca Ochando. L'edil avança que, amb l'objectiu de "seguir donant-li als veïns el protagonisme que mereixen, siguen o no d'associacions", els pressupostos participatius de 2016 comptaran amb importants novetats en les tres fases del procés. La primera serà la de recollida de propostes, que s'obri a tota la ciutadania, a títol individual i independentment de l'edat, que tindrà lloc entre els dies 5 i 12 de novembre. Els interessats a plantejar idees poden emplenar un document que se'ls proporcionarà a l'Ajuntament, en Atenció i Tràmits, o a través del web http://pressupostosparticipatius.vila-real.es, i també poden realitzar-les directament en les associacions dels diferents barris.\nEl segon pas serà celebrar el Fòrum de Pressupostos Participatius i, en tercer lloc, serà el torn de la fase de votació, del 19 al 26 de novembre, que també es podrà realitzar de forma telemàtica "per a facilitar la participació de tots". "Volem que no hi haja limitacions per a ningú, per això enguany donem més facilitats que mai i, fins i tot, no hi ha límit d'edat per a votar", apunta Ochando, qui recorda que "a partir dels 16 anys es pot decidir quines millores o projectes consideren els veïns interessants per a la ciutat". A més, perquè ningú perda detall d'aquest procés, s'han dissenyat quatre cartells diferents que estaran repartits per tota la ciutat.\nEl secretari de la Federació d'Associacions de Veïns, vicepresident del Consell de Participació i president del barri del Pilar, Joaquín Bartoll, que ha acompanyat Ochando durant la presentació, valora "molt positivament aquesta obertura de l'Ajuntament als veïns". "L'Ajuntament ens dóna el dret a aportar idees i a consensuar de forma democràtica, a més de tenir-nos informats sempre d'allò que ens afecta", destaca Bartoll.\nPer això, anima els vila-realencs a participar en el procés, ja que "se'ns obrin les portes a opinar, a demanar allò que necessitem". "Per açò, és el moment que fem ús de la veu que se'ns dóna i demostrar que Vila-real està al mateix nivell que altres grans ciutats del país que compten amb un sistema de participació similar", conclou.


Primers resultats tangibles dels pressupostos participatius 2018 a Castell-Platja d'Aro • Ràdio Capital de l'Empordà\nPrimers resultats tangibles en relació en els projectes escollits per la ciutadania en els Pressupostos Participatius de 2018 a Castell-Platja d'Aro\nPrimers resultats tangibles en relació en els projectes escollits per la ciutadania en els Pressupostos Participatius de 2018 a Castell-Platja d’Aro amb l’execució de les dues primeres obres. D’una banda, la instal·lació d’una font d’aigua al camí per a vianants del Parc dels Estanys de Platja d’Aro, amb un cost de 3.200 euros.\nL’altre projecte és la construcció i col·locació d’una marquesina de 40m2, d’una alçada lliure de tres metres a l’entrada principal de l’escola Vall d’Aro de Castell d’Aro per generar una àmplia zona per protegir-se del sol o de la pluja segons d’època del l’any, amb un cost de 21.481 euros.\nTot i l’execució d’aquests dos projectes, falten dues accions previstes per després de l’estiu. La primera, la generació d’una zona segura per creuar l’Avinguda de S’Agaró de Platja d’Aro a l’alçada del pont sobre el riu Ridaura per garantir tant el pas dels usuaris de la Via Verda com dels vianants, amb la instal·lació d’un regulador semafòric intel·ligent per als dos sentits de la marxa, alhora que es senyalitzarà i s’il·luminarà adequadament, amb una inversió d’uns 90.000 euros.\nLa segona, la construcció d’un pur de gir al carrer Santiago Rusiñol de Platja d’Aro, al centre comercial Parc d’Aro, per millora la seguretat i evitar les infraccions dels vehicles, valorada en 48.000 euros. Una intervenció que un cop estudiada per la Policia Local i els serveis tècnics d’Urbanisme s’ha desestimat fer-ho amb una rotonda (per la proximitat de dues més i per garantir el pas de vehicles voluminosos), i per això s’adequarà un carril addicional que faciliti el gir a l’esquerra amb una adequada senyalització i visibilitat amb un sistema reflectit a la calçada.\nEn paral·lel, ja s’està desenvolupant l’edició dels Pressupostos Participatius 2019, amb una dotació de 150.000 euros per a propostes d’inversions (tot allò que es pot construir o adquirir i que és perdurable en el temps). Després de diverses fases n’ha resultat una selecció final de 15 propostes, i sobre aquestes s’efectuarà la votació final, del 23 de setembre al 25 d’octubre d’enguany, per a tots els empadronats majors de 14 anys.\nArticle anteriorCrema un habitatge en un incendi a S’Agaró\nArticle següentViatges Capitals: Nova York en una setmana


Clàssics a la romana.: PIGMALIÓ I GALATEA per Sant Jordi\nRealment va ser genial! m'agradaria saber si teniu mostra dels de 2n de bat, que també van estar molt bé. Alexandra, passan's el vídeo que vas fer i podem fer un muntatge...\nNois, sou realment genials, seguiu sempre així i no perdeu aqeust humor i dedicació!\n1 de maig de 2009 a les 18:30\nOhh que guay que ens va quedar la representació!\nIgual que la que van fer els de 2n de batxillerat :)\n1 de maig de 2009 a les 21:04\nEns va quedar geniaal la representació ! si esque, ho vam fer molt bé, igual que els de segon de batx, que també va molar molt !\n3 de maig de 2009 a les 18:58\nva estar molt bé la representació, a la gent li va agradar no només la de 4rt d' ESO sinó que clar està la de bachillerat que va ser impressionant.\nFelicito a tots els clàssics tant com a les professores Montse i Majka perquè fan que d' una assignatura com llatí a més d'apendre ens ho passem bé, ens disfressem,riem, etc...això no ho fem en cap classe més.\nQue bo... jajaaj\nTotes dues representacions van ser molt divertides! :)\n4 de maig de 2009 a les 12:45\nAquesta va ser una de les representacions que més em van agradar i que més vaig riure de veritat això s'ha de repetir d'immediat.\nIgual que els nostre companys de 2n de Batxillerat em va agradar molt la seva història tambè.\n13 de maig de 2009 a les 20:27\nNois, vàreu estar genials. La nostra Galatea era una mica sui generis, però molt bé!!\n14 de maig de 2009 a les 8:27\nQuin gran dia, el dia que vem representar l'obra. Jo que estava tocant i hem tenia que aguantar el riure, perquè sino hem desconcentrava. I els de Batxillerat també va està molt bé i divertit.\n14 de maig de 2009 a les 9:11


On: 17/02/14 15:09\nTots els centres educatius de la Seu d’Urgell han programat la seva respectiva jornada de portes obertes just abans que s’iniciï el període de preinscripció per al nou curs escolar 2014-2015.\nPel que fa als centres, l’escola Pau Claris ha organitzat per aquest pròxim dissabte, 22 de febrer, la seva jornada de portes obertes, de deu del matí a una del migdia. Per la seva part, el col·legi La Salle obrirà les seves portes dissabte, 8 de març, també de deu del matí a una del migdia.\nPel que fa a l’institut Joan Brudieu, obrirà les seves instal·lacions a les famílies el pròxim dijous 6 de març, de les set a dos quarts de nou del vespre. Tot seguit, se celebrarà una reunió informativa a la sala d’actes.\nRecordem que de l’11 al 21 de març tindrà lloc el període de preinscripció per al curs escolar 2014-2015 per als alumnes de segon cicle d’educació infantil (P3, P4 i P5), educació primària i d’ESO.\nPer formalitzar la preinscripció, cal omplir la sol·licitud que es facilita de manera gratuïta en qualsevol centre docent de la ciutat: les escoles Pau Claris, Albert Vives, La Valira i Castell-Ciutat, així com el col·legi La Salle i l’institut Joan Brudieu, o a l’Oficina Municipal d’Escolarització (OME) de La Seu d’Urgell, ubicada a les mateixes dependències de l’Ajuntament urgellenc.\nLa preinscripció cal tramitar-la en el centre educatiu que es triï en primera opció o a la mateixa OME. I també es pot formalitzar per Internet des de la pàgina web del Departament d’Ensenyament de la Generalitat de Catalunya: www.gencat.cat/preinscripcio\nPrevious Post: La segona sessió dels “Esmorzars al CETAP” a la Seu estarà dedicada al finançament al marge dels bancs\nNext Post: L’Ajuntament de la Seu s’adherirà al conveni que promou l’ocupació d’habitatges a lloguer assequible


La Musi Cata més solidària recaptarà fons per la lluita contra l’ELA – Radio Montblanc\nLa Musi Cata més solidària recaptarà fons per la lluita contra l’ELA\nEl cicle de concerts Musi Cata celebrarà el seu cinquè aniversari amb una jornada solidària a favor de la lluita contra l’ELA el proper 14 de juliol. El celler Mas Foraster de Montblanc tornarà a ser l’escenari d’una tarda on la música en directe i el vi seran protagonistes. Enguany tots els diners recaptats amb la venta d’entrades es destinaran a la fundació Miquel Valls i a la seva lluita contra aquesta malaltia degenerativa.\nEls concerts tindran lloc el dissabte 14 de juliol, tot just d’aquí un mes, i tindrà músics que al llarg d’aquests 5 anys ja han actuat al Musi Cata: Joan Masdeu, Fito Luri, Xavi de la Salud Trio, Singtònics i els montblanquins Habana Vieja. Tot plegat presentat per la periodista Elisabet Carnicé. Jonatan Tarafa, organitzador de l’esdeveniment, assegura que “els músics van trigar una hora en dir que se sumaven al concert”. En aquest sentit, Tarafa agraeix la seva ràpida implicació. A més dels concerts, també hi haurà sessió de contacontes i taller de bombolles per als més petits.\nEl celler Mas Foraster va apostar per aquest format fa cinc anys, i des de llavors ha estat l’escenari ja de diversos concerts i tasts de vins. Ricard Sebastià, del celler, destaca que “estem molt satisfets de celebrar el cinquè aniversari i fer-ho amb aquesta jornada solidària. Esperem que vingui molt gent”.\nL’entrada, que té un preu de 10 euros, permetrà veure el concert i tastar diversos vins Josep Foraster. També hi ha entrades Fila0 disponibles per qui vulgui fer una aportació solidària més gran, que van dels 20 als 100 euros.\nEl Pau Torres, malalt d’ELA, i la Gina Córdova, amb el seu projecte Ilusion+, també s’han sumat al Musi Cata. Amb aquest projecte embotellen vins solidaris i destinen 1 euro de cada ampolla a la lluita contra la malaltia. Asseguren que qualsevol petit gest pot ajudar a millorar la qualitat de vida del malalt i també de la seva família.


"Los frailes y capellanes de Cataluña son peores que nunca y hemos de considerarlos nuestros enemigos mas pertinaces"\nCarta del Governador borbònic de la Fortalesa de Roses\n"La rebelion, que fue general en Cataluña, se extendió como un fuego violento. Los frailes fueron los que contribuyeron mas que nadie; el Rey no tenia peores enemigos. Estavan implicados en todas las conspiraciones"\nMariscal francès Adrien Maurice de Noialles (1678-1766)\n"Son los Catalanes, aunque de ánimo recio, gente inclinada al culto divino, y señaladamente entre todas las naciones de España, reverentes al Santísimo Sacramento del Altar. Sentian con zelo cristiano sus ofensas"\nDon Francisco Manuel de Melo (1608-1666)\n"Historia de los movimientos, separación y guerra de Cataluña en tiempo de Felipe IV"\nDurant la "Guerra per la Successió", Austriacisme, Catalanitat i Catolicisme esdevingueren un tot indestriable. I si bé en el bàndol Borbònic, també la religió va ser un dels factors decisius per a la mobilització de Castella, en el bàndol Austriacista els frares catalans i la Casa d'Àustria donaren a la "Guerra de Successió" un sentit de "Creuada Catòlica" contra l'Absolutisme Borbònic i el regalisme.\nEl Canonge Jaume Anglada, Artiller.\nEl Canonge Anglada dirigí la Bateria d'Artilleria\nde la Barricada del Plà d'En Llulldurant la\nBatalla de l'11 de Setembre de 1714.\nL'Absolutisme Borbònic implantat a França per l'avi de Felip V, el Rei de França Louis XIV, eliminà molts dels Privilegis de l'Església i suposà la seva submisió a les Lleis del Regne. El nomenament de Felip V provocà una forta reacció en l'Esglesia Catalana, convertint el Catolicisme en l'ànima de l'Austriacisme, de la mateixa manera que els Vigatans en foren el nucli militar i l'Acadèmia dels Desconfiats hi aportà la base intel·lectual.\nPerò el paper dels frares catalans no es limità a la difusió del missatge austriacista i a la organització de complots. Quan fou necessari, els frares catalans també prengueren les armes. El General francès De Quinson s'esclamava en veure que els frares catalans havien alçat i finançat 4 companyies de miquelets a Bellver de Cerdanya. Al 1705, un informe francès alertava que al capdavant de l'Aixecament Austriacista només hi havia capellans i frares. A Vic, els capellans s'encarregaren de fer la guàrdia a les portes de la ciutat "amb fusell al coll" escorcollant rigorosament tota la gent que n'entrava i en sortia.\nAl 1706, els eclesiàstics de Girona foren mobilitzats i 110 foren considerats aptes per a les armes, formant 3 companyies i l'Abat de Sant Pere de Galligants, Jeroni de Mora, fou nomenat Coronel. També el capellà d'Arbúcies encapçalà una partida que lluità contra els borbònics. A Barcelona s'aixecà lleva de milícia eclesiàstica; els frares catalans asseguraven que per a la defensa es podien prendre les armes. Al 1714, el Bisbe Miquel Joan de Taverner constatava que molts sacerdots de la seva Diòcesis anaven armats.\nNo ha d'estranyar doncs, que l'Esglesia Catalana fos de les que més patís l'acarnissament, la repressió i la venjança de Felip V.\nMartirologi i Santoral de la "Guerra per la Successió"\nImmaculada Concepció de la Verge Maria


Abidal publica una foto a l’hospital amb el seu cosí i donant, i demana respecte | Esports | EL PAÍS Catalunya\nL'exfutbolista del Barça, que va ser sotmès a un trasplantament de fetge, difon una imatge del 2012 per aplacar les crítiques després que s'hagin investigat suposades irregularitats en el procés\nBarcelona 5 JUL 2018 - 12:36\tCEST\nAbidal i el seu cosí després de l'operació. @EAbidalOfficial\nEl secretari tècnic del FC Barcelona, Éric Abidal, ha decidit publicar aquest dijous una fotografia en una habitació d'hospital on surten ell i el seu cosí Gerard, el donant del fetge que va permetre que es recuperés després que li diagnostiquessin un càncer. La imatge, que data, doncs, del 2012, quan el llavors futbolista es va sotmetre a un trasplantament de fetge, surt ara a la llum, després que aquest dimecres es denunciessin suposades irregularitats en el procés.\nAmb la publicació d'aquesta imatge vull demanar respecte cap al meu primer Gerard i defensar la seva honorabilitat.\nDenuncio públicament l'actitud d'alguns mitjans que segueixen posant en dubte la legalitat d'una intervenció que em va salvar la vidaJa n'hi ha prou! pic.twitter.com/d8nui1bjwq\n— Eric Abidal (@EAbidalOfficial) 5 de juliol de 2018\n“Amb la publicació d'aquesta imatge vull demanar respecte cap al meu cosí Gerard i defensar la seva honorabilitat. Denuncio públicament l'actitud d'alguns mitjans que segueixen posant en dubte la legalitat d'una intervenció que em va salvar la vida. Ja n'hi ha prou!”. Amb aquestes paraules, Abidal intenta aplacar les crítiques l'endemà que saltés la notícia.\nLa informació que va generar la polèmica la va publicar El Confidencial dimecres a primera hora. Unes escoltes telefòniques que la Guàrdia Civil va fer a Sandro Rosell, expresident del FC Barcelona, en presó preventiva des de fa poc més d'un any, delataven el directiu català en conversa amb un treballador del club, que es vantava d'haver-li comprat un “fetge il·legal a Abidal”. El jutjat d'instrucció 28 de Barcelona va estudiar el cas, però va decidir arxivar-lo perquè no va rebre la informació necessària que va sol·licitar a França sobre el donant. Ahir al migdia, no obstant això, les institucions implicades, l'Organització Nacional de Trasplantaments (ONT) i la Conselleria de Salut, així com l'Hospital Clínic, van decidir obrir una investigació interna per comprovar que tot estava en ordre, com han defensat fins ara.


Signa per l’Assemblea abans del 12 de setembre | Assemblea Nacional Catalana - VALLÈS OCCIDENTAL\n← El web Jo Convoco arriba a les 100.000 adhesions en només 48 hores\nAquesta és la web a favor del sí de la Plataforma per la llengua →\nset. 10 2017\nSigna per l’Assemblea abans del 12 de setembre\nEl passat 7 de setembre es va publicar el Decret de convocàtoria del Referèndum així com el Decret 140/2017, de 6 de setembre, de normes complementàries per a la realització del Referèndum d’Autodeterminació de Catalunya.\nAquest últim estableix en el seu art. 7 que les entitats que ho desitgin podran acreditar-se en un termini de cinc dies davant la Sindicatura Electoral de Catalunya per tal de, entre d’altres, tenir accés als espais publicitaris previstos per a la campanya del Referèndum. El repartiment d’aquests espais publicitaris entre les entitats es farà tenint en compte el número de signatures de suport presentades.\nEn la mesura en què el termini per a la presentació de suports finalitza el dimarts 12 de setembre, necessitem que ens donis el teu suport fins el proper dilluns 11 de setembre (inclós).\nHo pots fer clicant aquí: https://signa.assemblea.cat/\n4 comments on “Signa per l’Assemblea abans del 12 de setembre”\n11 Setembre 2017 @ 12:42\nNo puc pas signar, no mn’accepta la meva contrasenya. Però jo us en deixo la meva signatura. En soc Ramona Ibarra i Solà. Ramona\n2017-09-10 0:04 GMT+02:00 Assemblea Nacional Catalana – VALLÈS OCCIDENTAL :\n> nani posted: “El passat 7 de setembre es va publicar el Decret de > convocàtoria del Referèndum així com el Decret 140/2017, de 6 de setembre, > de normes complementàries per a la realització del Referèndum > d’Autodeterminació de Catalunya. Aquest últim estableix en el seu” >\n10 Setembre 2017 @ 16:20\nAurora Samsó Lartuna\n10 Setembre 2017 @ 13:20\nDesprés dels anys que portem de lluita, tenim tot el dret a tenir veu a favor del referendum a tots els mijans de comunicació.\n10 Setembre 2017 @ 0:44\nEls grups acorden enviar Vox als despatxos de les golfes del Parlament 5 Març 2021\nLa CUP reitera la seva voluntat de presidir el Parlament 5 Març 2021\nUnides Podem demana investigar la segona regularització de Joan Carles I a Hisenda 5 Març 2021\nL’independentisme s’aboca de nou a una negociació al límit 5 Març 2021\nBárcenas acusa el PP de Madrid de blanquejar diners de donacions 5 Març 2021\nL’Assemblea Nacional Catalana, Òmnium Cultural i la Intersindical havien convocat un seguit d’accions al voltant de l’automobilística Seat a Martorell amb motiu de la visita del monarca espanyol, Felip VI. Aquestes accions consistien en una penjada de pancartes als ponts de l’autopista amb el lema “Catalunya no té Rei”. En un primer moment l’operatiu dels [… […]\nAlternativa Verda: cal una Vicepresidència de Transició Ecològica per controlar els fons europeus Next Generation 5 Març 2021\nEl partit ecologista Els Verds-Alternativa Verda reclama la creació d’una Vicepresidència de Transició Ecològica en el pròxim govern de la Generalitat. L’existència d’aquest nou organisme d’alt nivell polític i transversal impediria que una gran part dels fons europeus Next Generation EU de la Unió Europea acabin controlats per les grans companyies energètiq […]\nSàpiens llança la campanya “No eren bruixes!” 4 Març 2021\nLa revista Sàpiens publica un dossier especial aquest mes de març dedicat al fenomen de la cacera de bruixes a Catalunya. Aquest número obre amb un article dels assessors de tot el dossier, Pau Castell i Agustí Alcoberro, on s’explica com el segle XV va aparèixer una nova tipologia criminal: la bruixeria. En paral·lel amb […]\nEl comte (presumptament) fratricida 4 Març 2021\nHi ha monarques que s’han ben guanyat el sobrenom. El castellà Pedro el Cruel és considerat per molts historiadors com a un autèntic sociòpata. El rei aragonès Alfons I el Bataller va multiplicar per dos els seus territoris a cop d’espasa contra els musulmans. El nostre rei Pere el Gran, diu la tradició que era, […]\nERC and JxCAT's negotiations frozen, as former enter into more successful discussions with far-left CUPThe pro-independence parties kept their majority in the chamber after the recent February 14 elections, but that doesn’t mean that forming a new government is going to be at all easy (nothing normally is with Catalan politics). Once again, time for neg […]\nL’Assemblea s’adhereix al Pacte Social contra la Corrupció impulsat per Parlament Ciutadà\nArxiu d’entrades Selecciona el mes Març 2021 (5) febrer 2021 (33) gener 2021 (12) Desembre 2020 (18) Novembre 2020 (8) Octubre 2020 (29) Setembre 2020 (47) Agost 2020 (15) Juliol 2020 (17) Juny 2020 (22) Mai 2020 (23) Abril 2020 (16) Març 2020 (13) febrer 2020 (14) gener 2020 (23) Desembre 2019 (14) Novembre 2019 (32) Octubre 2019 (46) Setembre 2019 (32) Agost 2019 (24) Juliol 2019 (24) Juny 2019 (34) Mai 2019 (43) Abril 2019 (29) Març 2019 (36) febrer 2019 (34) gener 2019 (26) Desembre 2018 (47) Novembre 2018 (46) Octubre 2018 (56) Setembre 2018 (54) Agost 2018 (25) Juliol 2018 (35) Juny 2018 (45) Mai 2018 (32) Abril 2018 (32) Març 2018 (40) febrer 2018 (19) gener 2018 (27) Desembre 2017 (77) Novembre 2017 (41) Octubre 2017 (46) Setembre 2017 (113) Agost 2017 (26) Juliol 2017 (46) Juny 2017 (41) Mai 2017 (40) Abril 2017 (31) Març 2017 (26) febrer 2017 (44) gener 2017 (34) Desembre 2016 (33) Novembre 2016 (33) Octubre 2016 (41) Setembre 2016 (49) Agost 2016 (31) Juliol 2016 (32) Juny 2016 (28) Mai 2016 (32) Abril 2016 (31) Març 2016 (28) febrer 2016 (20) gener 2016 (23) Desembre 2015 (15) Novembre 2015 (20) Octubre 2015 (31) Setembre 2015 (91) Agost 2015 (49) Juliol 2015 (78) Juny 2015 (47) Mai 2015 (50) Abril 2015 (39) Març 2015 (38) febrer 2015 (16) gener 2015 (21) Desembre 2014 (17) Novembre 2014 (48) Octubre 2014 (80) Setembre 2014 (62) Agost 2014 (35) Juliol 2014 (32) Juny 2014 (37) Mai 2014 (44) Abril 2014 (38) Març 2014 (44) febrer 2014 (35) gener 2014 (35) Desembre 2013 (32) Novembre 2013 (39) Octubre 2013 (25) Setembre 2013 (53) Agost 2013 (26) Juliol 2013 (19) Juny 2013 (37) Mai 2013 (38) Abril 2013 (42) Març 2013 (45) febrer 2013 (29) gener 2013 (38) Desembre 2012 (30) Novembre 2012 (68) Octubre 2012 (84) Setembre 2012 (80) Agost 2012 (28) Juliol 2012 (59) Juny 2012 (23) Mai 2012 (21) Abril 2012 (11) Març 2012 (15)


Sortida per Barna - Página 12\nÒstia SAnta, quin gel de Déu!!!\nTola el Dg 29 Gen 2012, 23:35\nAvui me n'hi he tornat. He reincidit. Ho sento, no n'aprenc.\nVaig pensar que havent plovisquejat ahir, avui baixaria un fil d'aigua interessant. I m'hi he plantat a punta de dia. A les 7 ja començava a ser tard. Just trencava el dia i és que ja es nota benbé allò de "Nadal, Nadal, un pas de pardal...". L'aigua està perfecta, com m'agrada. Remoguda, però no tèrbola de sorra, sinó tèrbola d'aquell blau lletós de l'aigua de mar remoguda per la mar de fons. Avui pinta que pot ser un mangífic dia per poca sort que tinguem.\nEm planto davant d'un grupet de roques i com que a més és fosc i intueixo però no sé benbé a on llenço, poso un artificial que recollit lentament neda benbé just sota la superfície. No sigui que el perdi només començar. Un de ben gros i lluent, que el vegin des de Mallorca si fa falta.\nAvui li he posat la bobina de fil més gruixut. L'aigua perfecte, una mica d'onades que acaben de perfeccionar l'escena. Avui, de llibre, tu! i intueixo que si avui en surt cap, serà dels grossos més que no pas d'aquells de pam i més val assegurar el tret, que et peta el fil i se't queda cara de gilipolles pensant per què avui no havíem posat la bobina de fil gruixudet. Perdo una miiica de distància de tir i es nota. Però igualment acabo llençant més enllà de les roques on deuen estar-s'hi esperant i d'allà aniran seguint l'esquer fins sota els peus, on aprofitaran la poca profunditat per acorralar la presa i fotre-li trompada.\nEls esquers grans m'aguanten bé la línia del 28. Però s'ha anat fent i dia i baixo la mida dels esquers i accel·lero la recuperació perquè es veu prou i no vegin massa el fil ni l'engany. Els esquers petits.... ja no m'agrada treballar-los amb aquest fil del 28. Els afecta massa la natació i fan coses rares. Però és clar, tot i que la duc a la bossa, ara no perdré temps canviant la bobina quan enceto la fase esquers menors. Alguna vegada ho faig. Però avui m'ha fet mandra.\nI ja se sap que la mandra té un preu, o sigui que van passant els minuts i ni un toc. I mira que segur que ronden per aquí a la vora avui aquestes bèsties. N'estic segur, que el mar està de llibre.\nI així és que res de res. Cap empait, cap esquitxada, cap trompada més enllà d'algun toc a les roques emergents. Vaya. I mira que l'aigua pinta de perles!!\nUna mica més cap aquí, una mica més enllà. A l'altre costat de l'espigó, un esquer pesant per arribar a aquella taca d'escuma que es forma mar endins, en un banc de sorra. Li pentino el centre, li pentino els canals laterals i en cada recollida m'entretinc fent-lo ballar amb cada ona durant el tros que em separa de la taca d'escuma. Però ni aquí, ni allà, ni més al costat.\nLlenço ben ran de trencant. A vegades aquí s'hi esperen que l'onada desenterri algun cranquet. És que està perfecte i segur que ronden per aquí la vora. Però on s'estan?? llenço ben lluny i vaig explorant aquell graonet màgic del trencant de la platja sorrenca... sense cap sort. Ni una aranya??? deu ser el fil? deu ser que avui no l'encerto.\nQuan he arribat, el termòmetre del cotxe marcava 5graus. Però no feia vent i ben abrigat, són perfectament passables. Una ona espetega sobre el roc que tinc als peus i em salta una cortina d'aigua gelada per sobre, que em deixa el vàder pel d'uns regalims que em van gelant la pell per allà on passen. Per dins la màniga, per avall del pit des de coll fins a mitja esquena i els noto al camal dret dels pantalons, on me'ls deixen mullats pel llarg de tot el matí. Records d'un mar remogut.\nSón quarts de 9 i allà no sembla que hi hagi ningú interessat en els meus esquers tant suculents que amb avidesa i il·lusió de nit de reis els brindo. El cotxe marca -2graus i el ventet fa que la temperatura als dits sembli de -40. Bufes a l'aire i un nuvolàs d'alè es perd en l'airet. Sembla sibèria. Puc arriscar a provar un altre lloc i perdre en el trajecte el que queda d'hora bona o em quedo aquí on sembla que no hi ha ningú?? què faig? què faig??\nDecideixo canviar de lloc. Agafo el cotxe i em desplaço alguns quilòmetres. El riu baixa verd i poso un esquer blanc per fer-lo recórrer el límit de la taca verda en l'aigua transparent. Just allà s'hi forma també escuma. I ni a sobre, ni ran de fons sembla que els tempti si és que hi són. Estan desganats? amb el fred que per fi ja ens arriba han començat a aparellar-se i els ha agafat la setmana tonta aquella que ni que els el fotis davant del nas amb un llacet s'hi llencen??? recullo per tot arreu. Ran de trencant, enmig de la corrent del riu endinsant-se en l'aigua salada. Deixant l'esquer que avanci lentament dins la corrent, que fa ballar-lo sense recollir-lo ràpid. Per les vores de la corrent verda. Mar endins on la corrent del riu no hi ha arribat. Res de res.\nSón les 10 i ja toca l'hora de pensar en un altre dia. Agafo el cotxe i retorno al punt inicial per passejar tranquilament sense les canyes. El mar està fantàstic i malgrat el ventet gèlid, és un gust per l'esperit el passeig ran de trencant. Quin plaer el mar d'hivern.\nArribo al punt inicial on de matinada esperava la trompada que no ha arribat i uns paios que m'han succeït es fan fotos amb un llobarro ben digne. Vaya, home!\nPerò em queda el consol que avui hi eren. Només hagués calgut esperar una mica. O donar-los una altra cosa. O potser els he cridat i els que han vingut darrere s'han trobat la feina feta, a punt de caramel. Ves a saber.\nAvui soparem pizza. Però tancarem els ulls i sentirem l'olor del mar.\ncalador el Dt 31 Gen 2012, 23:12\nCom has estat capaç de suportar les temperatures extremes del diumenge? Però si era impossible sortir al carrer! Si l'última vegada que vaig sortir de matinada vaig quedar glaçat! Sense mans, quasi!\nEts un valent, i només per això et mereixies el llobarrot que et van prendre aquells domingueros. Arribar i moldre, tu. Jo també crec que els hi vas deixar a punt de caramel.\nSaps què has de fer? Has d'instal·lar una webcam en aquell punt per així veure des de casa si baixa aquell fil d'aigua interessant del que parles. Si és així, te n'hi vas, i si no, doncs ... també! jeje. Què coi, s'hi ha d'anar sí o sí.\nTot apuntava cap a un magnífic dia amb unes condicions molt bones, però no ho era, si no, haguessis pescat. En canvi mira, els balaperduts no haguessin apostat ni un duro, i van enredar-ne un. Mai se sap! I mai en sabrem! jajaja.\nA la pròxima sí!!!\nPd: Gràcies per la crònica. Espero que el meu comentari t'animi a regalar-nos-en alguna més.\nkruskis el Dc 01 Feb 2012, 02:27\nHo anava a dir amb les mateixes paraules.\nJo diumenge ho vaig veure tot tan fred que ni s'em va ocórrer anar a mar, i mira que tenia el mono veient el llobarro que havia tret el meu germà dissabte... Tola, ets un valent! Quan sigui gran vull ser com tu.\nTola el Dc 01 Feb 2012, 19:56\ncalador escrigué: Com has estat capaç de suportar les temperatures extremes del diumenge? Però si era impossible sortir al carrer! Si l'última vegada que vaig sortir de matinada vaig quedar glaçat! Sense mans, quasi!\nÉs que tinc un truco: amb tant d'asfalt i formigó per tot arreu, a Barcelona tenim una bombolla tèrmica i mentre vosaltres us foteu de fred, aquí sempre anem uns quants graus per sobre vostre. Aquí baix feia fred, sí. Però segur que pels vostres territoris, molt més!\ncalador escrigué: Pd: Gràcies per la crònica. Espero que el meu comentari t'animi a regalar-nos-en alguna més.\nHome, mira. Ho escric per si a algú li serveix pels seus experiments i sortides, per revisar què he vist i què he canviat. Però també per si algú fa propostes o em fa alguna observació que em pugués plantejar si ho podria haver fet millor. Però tens raó, ningú diu: "ah, i no et vas plantejar si..." "a mi em va passar el mateix fa tant i vaig fer tal cosa" "en aquests casos, a vegades funciona millor el vinil/plomes/etc..." o coses així. Però queda clar que per molta literatura que hi posis, la gent vol fotos.\nkruskis escrigué: Tola, ets un valent! Quan sigui gran vull ser com tu.\nPerò què dius??!! insensat!! si jo no sóc digne ni de besar-li els peus a vostè!! l'oracle totpoderós, l'alfa i l'omega, el principi i la fi de totes les coses. Creador Omnipotens d'aquest fòrum i que dia a dia et reinventes, sigui per millorar, sigui per mirar si et funciona algun nou repte d'aquests que et planteges amb les noves tecnologies i aquestes paraulotes que només alguns il·luminats enteneu. És un servidor que de genolls es prostra davant la seva persona. I pels segles, dels segles, Amén.\nkruskis el Dv 03 Feb 2012, 13:04\nTros de putilla torrapinyes... T'acabes de guanyar la panera de nadal\nfran el Ds 04 Feb 2012, 00:18\nTola que bé ho passes amb peixos o no... de fet és realment el que mola, saber gaudir i viure la pesca de veritat.\naberdalet el Dc 29 Feb 2012, 02:38\nAvui, després d'un matí horroros he decidit escaparme a pescar a la tarda.\nBe, en principi anava a fer proves, per una banda l'aplicació nova a veure que tal va durant una sortida i per l'altre banda com a linea d'una de les canyes he provat el nanofil de berkley de 0,08mm que teroricament aguanta 4kg\n- L'aplicació ha anat ve, àgil i sense errors, encara falten coses, però ja és útil, durant la sortida he tingut un parell d'idees que les he possat a la llista\n- El nanofil, per començar, si no m'equivoco la casa l'ha tret enfocantlo cap a spinning però la gent l'ha començat a provar a surfcasting per aconseguir llançar mes lluny. La meva experiencia ha estat bona, encara que he perdut una peça, quan reculls es nota tot, fins la ultima pedreta, en aquest sentit raro pero be, ja que acostumat al nylon que al ser mes elastic no ho notes tan...\nEl llançat molt bé, de moment mes o menys que amb la linea normal, pero es el primer dia i anava amb compte, quan surt no notes que surt, es molt fi, a veure les següents sortides a veure que tal va\ni entre prova i prova... SORPRESA!!!!\nNo he vist la picada, la canya estava normal, no estava tiesa, estava tensa, com l'havia deixat, potser el fet d'anar amb gametes de 2,2m ha fet que no es notes res.\nHe recollit per veure com estava la tita i començo a recollir, aixeco la canya i ups, hi ha algo, començo a recollir i bingo una oradeta de 55cm i 2.150 grms\nDurant la tarda he tingut 2 picades i dos perdues, pero el fet de'agafar una de dos quilets fa passar tots els mals.\nHe aprofitat per fer la foto i gravar les dades a l'aplicació... bona estrena\ngirgom el Dc 29 Feb 2012, 11:16\nCollons aberdalet, despres de dies fluxos, deu n'hi do quin premi, no ? Aquestes escates animen que no vegis, felicitats.\nAquests dies el mar esta molt tranquilet, a veure si el cap de setmana em puc escapar a disfrutar una estoneta, que portu desde finals de novembre sense sortir\nkruskis el Dt 06 Mar 2012, 02:38\nOjo amb el Nanofil que diuen que al ser tan prim pot ser que talli els baixos de fluorocarboni pels nusos.\nJo el vull provar però directe aviam què tal.\nFelicitats per la peça i m'alegro que et vagi bé la app. Jo totes les proves les he hagut de fer des del menjador de casa... fa dies que no veig aigua!\naberdalet el Dt 06 Mar 2012, 21:57\n... el nanofil avui s'ha comportat, l'acompanyo amb una cua de rata\nResultat d'aquesta tarda\nLa nena a pesat 1.785grms i 51cm de llargada\nkruskis el Dc 07 Mar 2012, 03:15\nraul7 el Dc 07 Mar 2012, 15:13\nvas fent bones orades... mica a mica, enohorabona.\nTola el Dg 11 Mar 2012, 15:34\nJo ahir vaig sortir per Barcelona. A peu, des de costa. Fot temps que no plou i els rius baixen ben poc. Però hi havia per aquí la mar de fons que en Joan - Bonitolet va trobar per l'Estartit.\nbonitolet escrigué: Que no t'enganyi el vent: jo aquest matí era a l'Estartit i tot i veure pajareres no m'he atrevit a sortir! Hi havia molta onada forta, i fora del recés del Molinet les coses encara estaven pitjor...\nEn fi, el pròxim cap de setmana serà!\nVaig estar llençant esquers a tort i a dret. Repassant els canals de sorra, provant a les zones amb 1pam d'aigua. La platja de Barcelona ara és ben plana, que la mar de fons ha anat portant material.\nLes ones no deixaven pescar gaire bé ni amb els esquers grans i li poso un maria la segunda de 11cm perquè s'agafi millor a l'aigua. Però tampoc.\nRes, hora de plegar. Segurament n'hi deu haver algun, però entre els surfistes (ahir a les 9 ja eren una plaga amb les onades de mar de fons) i que l'aigua està molt, molt remoguda i els peixos no s'hi veuen gaire, o bé no hi són, o bé no ho veuen.\nSuposava que amb la mar de fons estarien buscant cranquets desenterrats ran de fons i pretenia passar-los un esquer prou profund com perquè s'agafés a l'aigua, però prou amunt perquè el puguessin veure des de sota, retallat contra el cel. Però no hi va haver sort.\nQuan ja marxava, el paio del costat en treu un d'aproximadament 1,5kg amb un anguiló ben gros arrossegat ran de fons. En una zona que deuria tenir mig metre de fondària i tot de blancalls d'escuma de mar platja remoguda. Li deuria passar l'anguiló benbé per davant dels morros i la bètia s'hi va abalançar.\nJo vaig sopar pizza.\nContinuo content amb la canya. Ni un sol embolic amb el trenat. Anem bé. Els artificials grans els llença a la conxinxina i els petits... es porta prou bé.\nTola el Dt 20 Mar 2012, 17:20\nEncara m'estic adaptant a les platges de Barcelona. El fons, la dinàmica i el color de l'aigua és molt diferent del que estava acostumat fins a les dates.\nFa molt dies que no plou i amb prou feines baixen els rius. Els canals estan tots ben secs i les seves sortides a mar taponades de sorra. Per si fos poc, estem a març i els peixos estan força inactius.\nPerò és precisament ara perquè costa, que la captura té major regust. Pel molt que t'hi has de trencar la closca.\nTocava anar a buscar el peix i he canviat de lloc, buscant una desembocadura que encara rajés. Aquests dies hi ha una mica de mar de fons i el mar està fantàstic, agafant uns colors blau-turquesa lletosos del molt oxigen que l'aigua agafa.\nA trenc de dia em miro una mica els remolins i em planto en un punt concret. Becader, has fet escola.\nLlenço aquí i em concentro a pentinar benbé una zona amb una trajectòria concreta. Millor això, que anar tirant a dreta i esquerra alternativament. Si després de pentinar la zona no surt ningú a saludar, tiraré recte i quan ja ho tingui fet, pentinaré cap a l'esquerra. Aquesta tècnica normalment em funciona. Vas fent passades i els crides des de lluny, i no mosseguen fins que els tens sota els peus. Una et deuen seguir i et mosseguen a qualsevol de les passades següents. Si vas llençant a dreta i esquerra, perdràs el llobarro que et segueix i es queda a la vora, sota els teus peus, preguntant-se per on li ha fugit la presa.\nCom que encara és força fosc i hi ha remor de mar de fons (els costaria localitzar el vibrar d'un peixet), els en poso un de 17cm i colors llampants. Aquest no porta boles sonores a dins. Però no sembla que hi hagi cap llobarro de bona mida que se'l vulgui esmorzar. A banda d'això, la mar de fons ha portat moltes algues i lamentablement, quan l'esquer arriba a la zona calenta ja és tot un manyoc d'algues que no només el fan inútil, sinó que a més espanta els peixos. Millor si el canvio per un que tingui dues poperes enlloc de tres.\nEn concret escullo el feed shallow plus. Artificial de contrastada solvència i aguantarà prou dignament l'onatge. Aquest el recullo linealment i a poc a poc, que si el recullo ràpid sembla un pal, més que un artificial.\nFinalment, la picada arriba a tres quarts de 7 i com sempre, sota els peus. Però ara cal treure el llobarro de l'aigua i que no se'm deshami al trencant amb les ones que peten. Després de picar, ha anat mar endins i el torno a acostar, però al veure que les ones li peten als morros, torna a apretar a córrer mar endins, buscant fugir de l'enrenou. Al final, una ona me'l deshama i tururut violes, però de totes formes, igualment se n'hagués anat de cap a mar, aquest. No era petit, però tampoc era el totxo que m'agradaria tocar.\nAmb el fre un pèl més fluix, no gaire, hagués tardat més a perdre'l. Ja m'ho aprendré. Encara li estic agafant el tacte a això de pescar amb trenat i encara arrossego els vicis de pescar amb niló. Segueixo sense tenir ni un embolic. Em fa il·lusió perquè no la canya nova no tenia les anelles aquestes tipus K antiembolics i ja m'imaginava desfent nusos de trenat amb poca llum i a sobre, a l'hora llobarrífera. Però no. Hurra!! A banda del pes dels esquers i el no deixar el fil fluix quan alguna onada te'ls empeny o si l'artificial et ve per culpa de fotre estrebades massa fortes, hi té molt a veure la primera volta de carret, la que tanca el pick up. Sempre, amb la canya amunt. Si tanques el pick up amb la canya mirant avall, és freqüent que et quedi una baga que al següent tir et crea l'embolic.\nJa era hora que tornés a sentir un llobarro. Fot sis o set sortides que no en tocava cap i veig que ja he fet bé de canviar de lloc mentre no acabi la sequera. Casualitat o no, em sento satisfet.\nLa resta de matí faig proves amb artificials i alguns muntatges que tenen molt bona pinta, però només m'han donat que llobarrons. Em pregunto si és que els grans n'hi ha menys o és que no se'ls pot enganyar amb aquest muntatge en concret. Seguirem provant-ho per a tenir una estadística abans de treure majors conclusions. M'ha agradat com aguanta les onades el cristal minnow. Hummm... un que haurà de sortir a ballar més sovint del que surt. Brilla molt i el trobo adient per quan les aigües són tèrboles de mar de fons i a més, és molt sonor, un altra avantatge per a aquestes condicions, trobo. Em mosqueja una mica el flash minnow slim sea finger. Molt bona pinta, però no aguanta les ones. Grrr... hauré d'esperar el mar més pla. El "La segunda" d'11cm continua nedant de meravella, però avui no ha triomfat, ni tampoc el seu germà petit de 9, una altra autèntica meravella. Avui n'he tret a ballar una dotzena, per veure quin s'adeia més al mar que avui hi havia. Crec que els que avui em funcionen, demà seran inadequats. I al revés. Ja m'agradaria tenir l'artificial que funcionés sempre amb qualsevol mar i a qualsevol lloc!\nI bé, en fi. Quatre proves més amb les que no us marejaré i ja he plegat. He disfrutat avui. Feia temps que no en tocava cap, he fet un canvi de plans i he aconseguit la picada. Aquesta era la intenció. Segur que n'hi havia més i encara n'hagués pogut sortir un o dos més, que un cop els trobes, no és estrany que passi. Però les algues emprenyadores m'han esbirriat la majoria dels tirs. Au, avui me'n vaig ben content i algunes bones coses apreses.\nEditat per darrera vegada per Tola el Dt 20 Mar 2012, 19:39, editat 1 cop en total\nkruskis el Dt 20 Mar 2012, 19:08\nVeus.... sempre que el mestre Tola fot una explicació de les seves aprenc alguna cosa! Que n'ets de trempat, Martí!\nAra falta posar-ho en pràctica i que em piguin, si no, et reclamaré la devolució de l'import de la matrícula.\nMentres tinguem aquest sujetu allunyat de les costes gironines hem d'aprofitar per rascar algun llobarrot, quan torni s'haurà acabat el cuentuuuuu.\naberdalet el Ds 21 Jul 2012, 15:33\nAvui sortire pel Maresme a pescar desde costa, si algú s'apunta encara no tinc decidit el lloc exacte\naberdalet el Dt 24 Jul 2012, 21:05\nEl dissabte passat vaig sortir a pescar.\nCap a les 19h vaig arribar a la platja, amb calma vaig comença a preparar la zona de pesca, ja que fins les 20h no es pot pescar , primer vaig netejar la "meva" parcela de llaunes, pals, bosses,etc per evitar accidents i tambe per respecte al medi, quina vergonya em fa a vegades anar a la platja entre banyistes i pescadors poc respectuosos que es pensen que poden deixar la merda a tot arreu.\nUna vegada neta la zona de pesca comença a preparar primer la safata, despres les canyes, preparo les gametes, ara faig servir un hibrid de nilon amb fluorocarbo que ultimament m'esta donant molt bon resultat, els hams hayabusa vermells del numero 2\nEntre una cosa i l'altre es fan les vuit, avui anava ben preparat a nivell d'esquer, portava tita de palangre, llobarrer, funda, america i llombriu.\ndecideixo posar a la primera canya llobarrer i al contrari que faig habitualment, esco el cap del llobarrer a la primera canya que es la que tinc amb el nanofil i llenço mes lluny, normalment el cap el guardo fins al final perque el llobarrer aguanti mes i si em sobra aguanta uns dies, pero vaig dir que col...s\nA la segona canya li poso un troç de tita de palangre i...\nentre una cosa i un altre es fan les 20:40 i res cap picada, decideixo mirar la primera per veure com esta l'esquer i quan estic a un pam d'agafar la canya, Pam! picada bestia, miro i repeteix.... s'ha enganxat!! reviso el fre, agafo la canya, preparo i clavo, es una peça grosa comença a treure fil, vaig recollint sense forçar, fa un parell d'estrabades i vaig recollint, arriba a la vora de la platja i amb calma espero a que vingui una onada per a que m'ajudi a treure-la.\nÉs una Orada de 47cm i 1650grms, venia enganxada sutilment del llavi, sort que no vaig forçar massa i vaig ser suau, sinó perdo la peça.\nVaig pensar, avui serà un bon dia, però res mes un sard petit i un pagellet tots dos retornats, cap a les 3 torno a casa, igualment la jornada la dono com a excelent\nkruskis el Dc 25 Jul 2012, 00:48\nCordons quina una!!! Felicitats noi!\njoemosqueroles el Dc 25 Jul 2012, 15:22\nEts un artista!!! estàs de bones amb les orades, felicitats per la peça!!!\nAra fà dies que no en trec cap, però només pensar en els cops de cap que foten quan arriben a la sorra... ja em poso nerviós.\naberdalet el Dv 27 Jul 2012, 13:26\nSi, estic de bones amb les orades, ara fa 4-5 setmanes per la zona de palafrugell vaig treure mitja dotzena, be... eren oradelles, la que mes era de mig quilet, pero d'aquestes no tinc foto Les dues mes grosses van anar al sac i la resta retornades a casa seva amb un bon ensurt\naberdalet el Dv 27 Jul 2012, 13:27\naberdalet el Dt 07 Ago 2012, 17:46\nSortida d'ahir a la tarda amb l'esquer que va sobrar el divendre\njoemosqueroles el Dt 14 Oct 2014, 21:47\nAquest any estic estic de pega amb les orades.\nEn una setmana he partit tres linees i he perdut les conseqüents peces.El que més m'emprenya és que a dues els he vist la cara i han marxat amb l'ham, el plom i la cua de rata a una mort inmerescuda per un animal tan bonic.\nLa darrera, ahir al vespre, era el bitxo més gros que he dut mai agafat a l'ham desde la platja. Quan començes a recollir ja notes l'entitat de la captura, però en arribar a la sorra va treure fil i al marxar de costat es va enredar amb la linea de l'altre canya. Començo a cridar al company per que me la reculli i era xerrant pel cony mòbil a can pixa!!!. No va haver temps de res més, en un moment la cua de rata es va petar, pensava que era pel nus, la trencada, però va ser per on comença a crèixer el gruix del fil. Renecs de tota mena i sort que erem a la sorra per que si arriven a haver-hi pedres m'hi foto de cap. Per rematar-ho aquest matí a les cinc m'he despertat de mala llet pensant en el peix-trofeu que havia perdut.\nEn fi,l que demà si puc hi torno.\njoemosqueroles el Dv 31 Oct 2014, 10:44\nAhir vaig tornar-hi anar. Moltes hores d'espera, poca activitat.\nMar molt tranquil, massa pel meu gust, i ventet suau que no feia nosa.\nAl veure salts de peixets a distància vaig entendre que els tallahams anaven patrullant la platja, merda a l'espardenya, vaig pensar.\nLa primera picada va suposar un petit sard que va tornar a l'aigua, però després d'una estoneta veig la canya ben recte. Al clavar i recollir ja vaig veure que no era un sarguet, cops de cap, sortides de fil del carret, la veritat és que pensava que seria més grossa peró al final una orada de 700 grms. que em va salvar la tarda i em va solucionar el sopar.\nPaisano el Dv 31 Oct 2014, 20:55\njo pensava que la gent ja no surtia a pescar\nperò veig que si , ia més amb una mica de sort


Le Hameau des Eaux d'Orelle SPA - Les 3 Vallées Orelle França - Ofertes d'hotels amb els MILLORS DESCOMPTES EN LÍNIA\nVeure tots els 7 allotjaments a Orelle.\nLe Hameau des Eaux d'Orelle SPA - Les 3 Vallées\nHameau des Eaux d'Orelle, Orelle, Orelle, França, 73140 - Veure al mapa\n6,9 Bona valoració dels hostes\n"Staff and location also restaurant v good"\nApartament 2 Habitacions (6 Adults) amb Accés...\nStudio (4 Adults) with Spa Access\n4 sofàs llit\nThree-Bedroom Apartment (8 Adults) with Spa A...\nEstudi (2 Adults) amb Accés a l'Spa (Studio (...\nApartament 1 Habitació (4 Adults) amb Accés a...\nOne-Bedroom Apartment (6 Adults) with spa acc...\n1 llit doble i 4 sofàs llit\nSi el que està buscant és per un hotel ben situat a Orelle, no busqui més enllà de ARG - Le Hameau des Eaux d'Orelle. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA ARG - Le Hameau des Eaux d'Orelle, l'excelent servei i instal.lacions superiors faran de la vostra estada una experiència inoblidable. Mentres estan allotjats en aquestes meravelloses instal.lacions, els clients poden gaudir de habitació familiar, restaurant.\nTotes les instal.lacions per als clients, ofereixen comoditats destinades a assegurar tot el comfort possible. Durant el dia podeu gaudir de l'atmòsfera relaxant de bany, sauna, piscina coberta, esquí, sauna. ARG - Le Hameau des Eaux d'Orelle és una elecció inteligents per a viatgers a Orelle, i ofereix una estada relaxant i sense molèsties.\nCal que informeu el Le Hameau des Eaux d'Orelle SPA - Les 3 Vallées de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 250 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.\nTots els comentaris (127) Parelles (25) Viatgers en solitari (8) Famílies amb infants petits (40) Famílies amb infants grans (15) Grups (39)\nConfort i qualitat de l'habitació 5,3\nAllotjaments a Orelle


Antoni de Gimbernat i Arbós: nota biogràfica — Ajuntament de Cambrils\nEsteu aquí: Inici / AnyGimbernat / El metge / Antoni de Gimbernat i Arbós: nota biogràfica\nAntoni de Gimbernat i Arbós: nota biogràfica\nEsbós de biografia d'Antoni de Gimbernat i Arbós, a càrrec del Dr. Pere Mestres Ventura\nLa primera biografia d’Antoni de Gimbernat i Arbós la va escriure el seu fill Agustí i fou publicada el 1828. Ens diu que Gimbernat va nàixer el dia 15 de febrer de 1734 i el van batejar el mateix dia a la parròquia de Santa Maria de Cambrils. La família de Gimbernat eren pagesos, amb dos avis notaris. Habitaven la casa on Gimbernat va nàixer al carrer de la Concòrdia i que avui porta el seu nom.\nGimbernat va visitar l'escola primària a Cambrils i, donada la seva vàlua com a alumne, va continuar estudis de llatinitat a Riudoms, al col·legi dels pares franciscans. L'any 1749 s’incorporà a la Universitat de Cervera, on estudià filosofia i humanitats i on romangué 6 anys. Com ens diu el seu fill Agustí, a l'edat de 22 anys i després d'obtenir el grau de Batxiller en Arts, va sortir de Cambrils cap a Cadis i va ser admès al Real Colegio de Cirugía l'any 1756. Director del Col·legi era el seu fundador Pere Virgili i Bellver. Durant els anys a Cadis, Gimbernat va rebre gran suport de Virgili i sobre tot de Llorens Roland, gendre de Virgili i professor a Cadis, aquest últim el seu mestre en els inicis.\nLa consolidació com a metge\nVirgili s’estava poc a Cadis, ja que el 1760 va fundar el Real Colegio de Cirugía de Barcelona. Una vegada acabats el estudis de cirurgia a Cadis, Virgili reclamà la presència de Gimbernat al Col·legi de Barcelona, on va ser anomenat catedràtic d'anatomia en 1763. A més, era cirurgià major de l'Hospital de la Santa Creu, emplaçat en un edifici pròxim.\nEls anys de Barcelona van ser molt exitosos per a l'estudiós Gimbernat, tant a nivell personal com professional. El 2 d'agost de 1763 contragué matrimoni amb Eulàlia Grasot Ballester, filla del professor del Reial Col·legi de Barcelona Carles Grasot. Amb ella va tenir quatre fills i dues filles. En l’àmbit professional, basant-se en els seus estudis anatòmics, va desenvolupar una nova tècnica per a operar les hernies crurals, que va resultar ser la més brillant del seu temps. També operà cataractes, càlculs renals i dolències del fetge, entre altres. La seva fama va arribar arreu del regne.\nEl rei Carles III en va tenir notícia i li encarregà, junt amb en Marià Ribas, professor del Reial Col·legi de Cadis, fer un viatge d'estudis per tota Europa. Aquest viatge va durar 4 anys (1774-1778). Sobretot l'estada a Londres va ser d'una importància cabdal per a la carrera de Gimbernat, que va ser reconegut i distingit pels metges i cirurgians més famosos de l’època. Arran d’això, es traduïren a l’anglès, a l’alemany i al francès els seus treballs sobre la tècnica de operació de les hèrnies. Un renom d'aquesta categoria no l'havien rebut mai ni cirurgians ni metges de Espanya d'aquell temps.\nLa creació del Reial Col·legi de Cirurgia de Madrid\nA la tornada, el Rei Carles III li va encarregar la creació del Real Colegio de Cirugía a Madrid, en el qual va implementar moltes de les experiències que havia recollit durant el viatge d'estudis.\nEl col·legi va ser inaugurat en 1787, amb el nom de Real Colegio de Cirugía de San Carlos. Gimbernat va ser el seu primer director. Anys després, aquest col·legi seria la base per a crear l'Hospital Universitari de San Carlos i, per tant, és també el precedent de l’actual Facultat de Medicina de la Universitat Complutense de Madrid.\nLa tasca de la creació del col·legi no va ser una camí de roses, com ens diu el seu fill Agustí: "fue realmente para el Sr. de Gimbernat el más dichoso de sus días, aquel en que vio destruidas las intrigas de la ignorancia, de la persecución orgullosa o de la estúpida envidia, que habían hecho todo lo posible para desacreditarle y frustrar el establecimiento de aquel colegio de cirugía".\nLa seva carrera continuava essent molt brillant. L'any 1789 va ser nomenat Cirurgià de Cambra del rei Carles IV, el qual li concedí el títol nobiliari. Dos anys després, el 1801, el rei el nomenà Primer Cirurgià Reial i, a més, president de tots els col·legis de cirurgia d'Espanya.\nAl final del segle XVIII va sorgir una gran preocupació a Espanya a causa dels nombrosos casos mortals de verola a les colònies espanyoles d’Amèrica i Àsia. Per fer front a aquesta contingència, el 1803 es va organitzar una gran expedició per portar els beneficis de la vacunació al Nou Món. En aquesta empresa, com a figura més important en l’organització sanitària del regne, Gimbernat va jugar un paper central i va fer possibles els mitjans per tal que metges altament competents de la Marina Reial duguessin a terme amb èxit aquesta expedició. Un exemple, doncs, de la seva amplitud de mires, que fins hi tot arribava a qüestions de salut pública de gran envergadura.\nA part de la influència política i administrativa que va exercir des dels seus càrrecs, Gimbernat va demostrar una gran preocupació acadèmica. Amb fermesa va intentar unificar els estudis de cirurgia, farmàcia i medicina, que fins aleshores a Espanya estaven estrictament separats. En aquesta tasca va tenir èxit anys més tard, durant l’ocupació francesa, època en la qual va ser president del Consell Nacional per a la Salut Pública del Regne de Espanya. D'aquí ve que, encara avui dia, a Espanya el títol de llicenciat en Medicina és "Licenciado en Medicina i Cirugía".\nQuan l'any 1813, els francesos abandonaren Espanya i ocupà el tron de rei Ferran VII, Gimbernat caigué en desgràcia. Va ser destituït dels seus càrrecs i perdé els seus honors; fins i tot se li denegà la pensió a la qual tenia dret. Aquests esdeveniments el van portar a un estat de gran tristesa que va anar evolucionant cap un deteriorament de la seves facultats mentals. Patia de cataractes, que van ser operades amb èxit; però una mala gestió d'ell mateix va fer fracassar el tractament i va quedar pràcticament cec.\nEn els seus últims temps, el va acollir el seu fill Agustí. Però la postergació professional i acadèmica, així com la penúria econòmica, van donar als seus darrers dies un caràcter impropi i immerescut per a aquest gran home i metge que havia estat Gimbernat.\nMorí a Madrid el 17 de novembre de 1816.\nDr. Pere Mestres i Ventura


Banyoles 24-10-2021 – Grup Sardanista Maig\nBanyoles va acollir en motiu de les Festes de Sant Martirià una nova jornada del Campionat de Catalunya 2021 en la categoria juvenil, com cada any es va fer a la Plaça Major. Fins a 18 colles van competir, una fita tenint en comptes les dificultats derivades de la pandèmia.\nLa nostra colla, la Maig, va competir-hi amb 5 parelles i va mostrar una molt bona ballada, frec a frec amb la principal rival: la Nova Tarragona Dansa (Tarragona), la qual finalment es va emportar la millor posició.\nA la 1a sardana, “Aplec triomfant” de Florenci Trullàs, va quedar en 2n lloc empatada amb la Cabirols (Sabadell); a la 2a sardana, “L’amic Junquera” de Martí Font obtingué el 2n en solitari darrere dels tarragonins.\nLa sardana revessa va ser resolta per la nostra colla juvenil.\nA la classificació general segueix en 1r lloc NTD, 2n Maig i 3r Cabirols.\nClassificacions 2021 a Banyoles\nParcials Juvenils 2021 a Banyoles


Frèdol de Tolosa - Viquipèdia, l'enciclopèdia lliure\nFrèdol de Tolosa\nc. 815 (Gregorià)\n849 ↔ 852\n849 – 852\n← Miró Eutili\nRamon I de Tolosa →\nComte de Rouergue i comte de Toulouse\nHouse of Toulouse\nFulcoald de Roergue, Q51089044\nFrèdol (de vegades esmentat com a Fredeló; ca. 815 - Tolosa de Llenguadoc, 852) fou comte de Rouergue, Tolosa (844-852), Carcassona, Rasès (849-852), Pallars i Ribagorça (844-852).\nEra fill de Fulcoald de Roergue i de Senegunda. Fulcoald era fill del comte Gibert o Gilabert I de Roergue (esmentat vers 795), i Senegunda era filla d'una germana de Guillem I de Tolosa, casada amb un Frèdol que podria ser el personatge d'aquest nom esmentat com a missus dominicus els primers anys del segle IX. Es sospita que vers 840 fou associat pel seu pare Fulcoald al govern del comtat de Roergue.\n1 Primera aparició de Frèdol amb Pipí II\n2 Fredol al Pallars i Ribagorça\n3 Comte i duc de Tolosa\n4 Comte de Roergue\n5 Frèdol i l'església de Reims\n6 Frèdol amb Carles II el Calb\n7 Carcassona i Rasès\n8 Mort i descendència\nPrimera aparició de Frèdol amb Pipí II[modifica]\nBernat de Septimània fou capturat per les forces lleials a Carles el Calb dirigides per Guerí de Provença a finals del 843 o començament del 844, i fou executat cap al començament del setge de Tolosa (probablement el maig). Llavors Fredol havia de defensar Tolosa en nom de Pipí II d'Aquitània durant el setge d'aquesta ciutat per Carles II el Calb, probablement com a delegat del seu pare Fulcoald, un dels comtes més propers a Tolosa. El setge va fracassar i després de la victòria de Guillem de Septimània a l'Angumois el juny del 844 probablement Pipí II va investir amb el comtat i ducat de Tolosa a Guillem, que fou l'únic territori que va conservar de les possessions paternes, ja que la resta dels dominis del seu pare havien estat concedits i ocupats per Sunifred I (comte d'Urgell i Cerdanya des del 834). Sobre si Frèdol es va sentir postergat després de resistir el setge i no obtenir cap honor, només es pot especular.\nFredol al Pallars i Ribagorça[modifica]\nEls pagus de Pallars i Ribagorça pertanyien al comtat de Tolosa però en una data no anterior al 833 s'havien segregat i el nobles havien nomenat a un comte separat, càrrec pel qual van designar a Galí I Asnar, comte d'Urgell i Cerdanya. Galí I Asnar fou desposseït el 834 d'aquestos dos darrers comtats a petició de Berenguer de Tolosa que els va fer concedir a Sunifred I (de la família comtal de Carcassona, el possible germà del qual Sunyer I va rebre al mateix temps els comtats d'Empúries i Rosselló). Però Asnar I Galí va conservar de fet els dos comtats fins a la seva expulsió efectiva el 838 i llavors es va refugiar al Pallars i Ribagorça on la mort del rei Pipí I d'Aquitània aquell any va ajudar a mantenir una virtual independència, ja que al darrere va seguir la guerra entre Pipí II d'Aquitània i Carles el Calb. El 844 va morir el comte Galí I Garcés d'Aragó i Asnar I Galí el va succeir, descuidant potser el govern del Pallars i la Ribagorça. Frèdol, després de defensar victoriosament Tolosa contra les tropes reialistes, va dirigir la seva atenció entre 844 i 848 sobre els dos comtats, als que va enviar una expedició i els va ocupar.[a] La condició de comte de Pallars i Ribagorça, com a territoris fronterers, li donava dret al títol de marquès.\nComte i duc de Tolosa[modifica]\nEl 5 de juny del 845 Pipí II d'Aquitània i Carles II el Calb van signar la pau a l'abadia de Saint-Benoît-sur-Loire. Pipí era reconegut rei d'Aquitània sense el Poitou, Santonya i Angumois que van passar a Carles. En aquest moment era comte i duc de Tolosa Guillem de Septimània. Al llarg del 845 els normands van remuntar la Garona, i van derrotar i capturar al comte de Bordeus i Saintes i possible duc de Gascunya, Seguí II, en un lloc entre les dues ciutats. Saintes fou incendiada i poc després el comte Seguí fou executat potser per manca de pagament del rescat. Guillem fou llavors enviat a la zona com a comte de Bordeus (i segurament de Saintes) i Agen i potser duc de Gascunya, deixant el govern de Tolosa a Frèdol.\nDe com va arribar Frèdol al govern hi ha diverses teòries:\na) Estava enfrontat a Guillem de Septimània perquè els dos aspiraven a Tolosa. Frèdol s'hauria apoderat del govern de Tolosa aprofitant l'absència de Guillem enviat a Gascunya contra els normands. b) Quan Guillem fou enviat a Gascunya va deixar voluntàriament el govern a Frèdol (que potser hauria actuat, per delegació del seu pare Fulcoald, sempre en nom de Guillem). c) Quan Guillem fou enviat a Gascunya, el rei Pipí va nomenar pel govern a Frèdol.\nComte de Roergue[modifica]\nSembla que el 845 encara vivia Fulcoald i Frèdol no era comte de Roergue, comtat al que va arribar per herència del seu pare, mort a tot estirar el 849.\nFrèdol i l'església de Reims[modifica]\nEn els anys que Pipí II va gaudir tranquil·lament del regne (845-847) l'església de Reims, una de les principals de França, tenia béns a diversos territoris d'Aquitània. L'arquebisbe Hincmar va demanar a Pipí II, a través del sobirà Carles el Calb, de prendre els béns d'aquestes regions sota la seva protecció. Pipí per acontentar al seu oncle hi va accedir i va donar al comte Frèdol la intendència de les terres de l'església a Alvèrnia, Llemosí i Poitou.\nFrèdol amb Carles II el Calb[modifica]\nEl 849 Carles va tornar a Aquitània i a mitjan any es va dirigir a Tolosa i va enviar un destacament d'avantguarda per iniciar el setge. Frèdol va defensar altre cop la ciutat contra el rei. Les forces reials van dirigir els atacs cap a diferents fronts, entre els quals el de la porta Narbonesa, on estava l'antic palau dels reis visigots, atac que fou encarregat a Heribert, abat de Fontanelle; els homes de l'abat van acumular material inflamable a la porta i li van calar foc i en va cremar la major part tot i els esforços dels assetjats; Frèdol suposadament alarmat, veient que la ciutat podia ser assaltada per aquest punt, va demanar l'endemà la capitulació i va obrir les portes a Carles el Calb, al que va jurar fidelitat quan va entrar a la ciutat. Sembla que en realitat la ciutat haguera pogut ser defensada força més temps però Frèdol va decidir lliurar-la i passar al bàndol reial. Frèdol fou confirmat com a comte i duc de Tolosa.\nCarcassona i Rasès[modifica]\nEls comtats de Carcassona i Rasès formaven part del regne d'Aquitània. El 850 l'assemblea del regne confiscava aquestos dos comtats al comte Miró Eutili i van passar a formar part dels dominis de Frèdol de Tolosa.\nMort i descendència[modifica]\nVa morir el 852. Del seu matrimoni amb Oda de Narbona va deixar una sola filla anomenada Udalgarda casada amb un Bernat de Besalú. Udalgarde i Bernat són esmentats en una acta del 877 per les que matrimoni restablia l'antiga abadia de Nant a Roergue sota dependència de l'abadia de Vabre que havia fundat el seu cunyat Ramon (és a dir Ramon I de Tolosa); en l'acta s'anomena filla de Frèdol i d'Oda.[b]\nEn els seus honors el va succeir el seu germà Ramon I de Tolosa.\nGilbert de Roergue\nFulcoald de Roergue\nOda de Narbona\n↑ La data d'aquesta expedició és dubtosa; en tot cas l'abril del 848 ja apareix el comte Frèdol en una donació al monestir de Vilanova que el 939 va esdevenir el famós al Monestir de Santa Maria de Lavaix, (avui inundat pel embassament d’Escales)\n↑ Aquest acta és dubtosa. Podria estar datada pels anys de Carles el Simple en lloc de Carles el Calb, és a dir el 926 en lloc del 877; si tal fos el cas difícilment es podria identificar a Udalgarda i Bernat com filla i gendre del comte Frèdol, i es tractaria d'un Frèdol desconegut; tanmateix Oda no seria l'esposa del Frèdol comte, sinó la d'aquest altre senyor; Armand de Fluvià accepta la datació del 877.\nL'Enciclopèdia. Barcelona: Grup Enciclopèdia Catalana.\nGournay de F., Le Rouergue au tournant de l'An Mil, Méridiennes, Toulouse, 2004.\nObtingut de «https://ca.wikipedia.org/w/index.php?title=Frèdol_de_Tolosa&oldid=21246624»\nComtes de Tolosa\nComtes de Carcassona\nComtes de Rasès\nComtes de Roergue\nLa pàgina va ser modificada per darrera vegada el 1 juny 2019 a les 01:00.


“Cada humà és patidor dels seus propis mosquits tigre” | Medi ambient | El Punt Avui\n“Cada humà és patidor dels seus propis mosquits tigre” “Cada humà és patidor dels seus propis mosquits tigre” “Cada humà és patidor dels seus propis mosquits tigre” “Cada humà és patidor dels seus propis mosquits tigre” + “Cada humà és patidor dels seus propis mosquits tigre” E-mail\nXAVIER DEL ACEBO\nRESPONSABLE DEL PROGRAMA DEL MOSQUIT TIGRE DE DIPSALUT\n“Cada humà és patidor dels seus propis mosquits tigre”\nDel Acebo, en una imatge d'aquesta setmana. JOAN PUNTÍ.\n“Cada humà és patidor dels seus propis mosquits tigre” “Cada humà és patidor dels seus propis mosquits tigre” “Cada humà és patidor dels seus propis mosquits tigre” “Cada humà és patidor dels seus propis mosquits tigre” “Cada humà és patidor dels seus propis mosquits tigre” E-mail\nQuina peculiaritat té la campanya del mosquit tigre aquest any?\nEls episodis i pics de creixement de mosquit tigre van molt lligats a la meteorologia. Aquesta varietat sempre necessita aigua acumulada. Per néixer i créixer. Quan un any és molt sec s'arriba al setembre o a l'octubre amb pocs punts d'aigua i, en canvi, si hi ha pluges, com aquest, en els recipients que hi ha al jardí es creen basses i s'acumula aigua en horts i embornals, i els mosquits tenen un cicle més de reproducció. Aquest any es preveu que el nivell de mosquits sigui més alt al final de l'estiu que l'any passat, per exemple.\nCom està distribuït el mosquit per la demarcació?\nA l'inici del programa de Dipsalut donàvem una importància alta a conèixer-ne la distribució per saber com anava evolucionant. Es van descobrir les vies de transport, es va estudiar la posta i la comunitat científica i la comissió interinstitucional de la Generalitat del control de vectors va entendre que el mosquit tigre s'instal·laria on es pogués instal·lar per qüestions climatològiques, tard o d'hora. I vam deixar de donar importància si era aquí o allà.\nMoment en què els humans ens vam donar per vençuts?\nVam veure que seria així. Havia passat a Grècia, a Itàlia i a França i allà on ha arribat el mosquit ja no l'han tret mai més. Llavors es va canviar l'estratègia: ara estem segurs que en tindrem i ha passat a guanyar importància la lluita per rebaixar-ne les densitats. Estadísticament, un 80% dels punts de cria estarien en espais privats i un 20% en espais públics.\nQuè es fa en els espais públics?\nDipsalut fa una sèrie d'accions aplicant productes i donant suport als ajuntaments perquè puguin tractar amb larvicides els embornals i els punts on veiem que poden criar. I en l'espai privat no queda més alternativa que la formació, la sensibilització i donar el missatge a la gent perquè entengui que, al final, si el mosquit no té aigua no té vida. Si deixessis sense aigua el mosquit li trencaries el cicle reproductiu i no en tindries cap.\nCada humà és responsable dels seus mosquits.\nCada humà és patidor dels seus mosquits. Volen molt poc i no van lluny. Al llarg de la seva vida, es mouen en un radi d'uns 100 metres. El mosquit tigre que et pica l'has criat tu o el veí de casa teva. Per això la sensibilització és tan important.


Octubre | 2014 | Bol de sucre\n2014-10-29 2015-10-20 by candyobserver\nAir Heads, blue raspberry, Erlanger, Kentucky, Perfetti Van Melle, Toffee, Toffee de fruita\n2014-10-27 2015-10-20 by candyobserver\nBarreta de Xocolata, Chocolate Bar, KitKat, KitKat Dark, Nestlé, Rowntree, York\nEl KitKat el formen quatre rengleres de galetes, fetes cada una d’elles per diferents capes de galeta i xocolata (depèn del tipus de Kitkat que compreu) i tot plegat banyat de nou amb més xocolata. Igual que el Twix, el Kitkat és una barreta per compartir. (Però la majoria de gent s’ho menja individualment perquè estem rodejats de golafres, però no ho diem mai en veu alta).\nGràficament, crec que pel Dark sobren les lletres romanticistes i daurades. Es podria haver-hi buscat un toc més fosc i un embolcall prou diferent, igual que quan fan les versions de maduixa, pastís de formatge amb gerds o té verd. (Quina casualitat tu, els Dark guapos que he trobat per internet… són japonesos!)\n2014-10-24 2015-10-20 by candyobserver\ncream fudge, Dolç de llet, Fudge, Krówka Milnowska, Milanówek, Polònia, toffee de nata fresca, Zaklad Przemyshu Cukierniczego Milanówek, ZPC Milanówek\nAvui anirem a passar una mica de fred, ja que aquí no hi ha manera que arribi, a Polònia sembla que sí. El fred ens fa estar menys al carrer i per tant, estem “tancats” i equilicuá, anem “picant cosetes”.\nUna d’elles, podria ser algun dia un dolç polac tradicional com els fudge (va puristes, que si, que molt anglès i bla bla, però la llet dels polonesos és diferent!) Si bé, sempre i quan porti llet com déu mana. No és un problema que trobarem als fudges (caramels tous o dolços de llet) fets per ZPC Milanówek, ciutat independent però pràcticament enganxada a Varsòvia (com l’Hospitalet i Barcelona).\nAmb un sabor de mantega i llet molt forta, molt dolç i molt tou, aquesta barreta m’ha ben impressionat. Si bé feia temps que tenia abandonats els caramels tous perquè no hi havia manera de trobar-ne que no fossin tan enganxosos. Si heu provat els Jadel, els Bit-o-honey o els GoLightly sabeu com d’enganxosos poden arribar a ser. No és el cas de la barreta de fudge en qüestió, que amb mantega de cacauet, un 6% de llet entera i un 5% de mantega pura la converteix en una delícia.\nLa versió petita de la barreta. Igual de bons!\nA l’alçada dels bons fudge’s que han passat per aquest bloc, com els Dôma.\n2014-10-22 2015-10-20 by candyobserver\nGomelitas, Kojak, Ponce Candy, Puerto Rico, Xiclets farcits\nAhir, com alguns ja heu pogut llegir, ahir va tancar Fiesta. Ho podeu llegir a La Vanguardia o a l’Ara.\n(*) Alguns m’ho heu comentat. Plega Fiesta, però ben segur que Kojak la comprarà algú per seguir-los fent. És un producte que tira bastant. El que espero que no segueixin fent és aquests “xiclets fercits” o els “gomelitas”, perquè no tenen res del que petenen ser. Potser seran els primers a caure… com afirmen a Financial Food.\n2014-10-18 2015-10-20 by candyobserver\nMondelēz International, Sense Sucre, Sugar free, Trident, Watermelon, Xiclets\nSi hi ha un sabor que l’anterior cap de setmana em va deixar de pedra va ser el “watermelon sunrise”, segurament, amb un rerefons al tequila sunrise… doncs és igual de dolç i addictiu! la col·lecció “Senses” de Trident, té moltes perles en tema de sabors, avui el primer de molts.\nTrident, i per extensió Mondelēz International, han fet un gran treball amb aquest sabor (i en canvi, deixen la vergonya de les galetes Principe segueixi el seu curs…). Gràficament és força millorable, les siluetes són massa “Illustrator” i perden la calidesa dels colors que desprèn tota la resta del packaging. “Sabor duradero”, tampoc ens passem, dura el que suren tots els xiclets avui dia.


"Les sigles han canviat, però ens hem mantingut ferms en els ideals", declara la veterana Maria Antònia Vadell\nImatge dels veterans dels grups d'esquerra amb els membres de la candidatura actual MÉS-ESQUERRA MANACOR\nManacorMÉS-Esquerra de Manacor ha organitzat una trobada amb exregidors de l'esquerra, sobiranistes de Manacor i membres de la candidatura que encapçala Miquel Oliver, candidat a la batlia per aquesta coalició, que el 2015 fou la força més votada al municipi.\nOliver ha agraït el suport de les veus veteranes de l'esquerra nacionalista de Manacor. "Si nosaltres hi som és perquè vosaltres hi heu estat abans", els ha dit el candidat de MÉS-Esquerra.\nL'exregidora del PSM Maria Antònia Vadell ha dit que "aquest és un projecte que ve d'enrere, una lluita amb 40 anys d'història". Vadell ha incidit que "les sigles han anat canviant, però ens hem mantingut ferms en els ideals de justícia social i de defensa de Manacor i Mallorca".\nProp d'una quarantena de persones s'ha aplegat al local de la candidatura per encoratjar les noves generacions "a fer Oliver batle". La trobada ha acabat amb un àpat elaborat per persones que formen part dels tallers ocupacionals de l'associació Aproscom.\nManacor Més-Esquerra eleccions municipals 2019 eleccions 26-M miquel oliver mallorca


Mirall de canya amb orelles Bloomingville\nMirall rodó de canya amb forma de conill. Una autèntica monada, perfecte per a habitacions infantils. Bunny Mirror Bloomingville\nMirall rodó daurat Bloomingville\nMirall rodó amb marc daurat fi i cadena per penjar, també daurada. Per a un estil càlid i amb glamour a qualsevol estada de casa teva.Dimensions: Ø38 cm. Sibal Mirror Bloomingville\nMirall Molsa Hope Lagune\nMirall de fusta de pi massissa mecanitzada i molsa natural preservada. El seu disseny està inspirat en els llacs de nord d'Islàndia i és una bonica manera de portar un trosset de n... Hope Lagune Moos Color\nMarca: Moos Color Veure disponibilitat\nMirall sense marc Bloomingville\nMirall Bloomingville senzill i sense artificis. El seu únic ornament és un suport de poliuretà imitació pell. Segur que tens el lloc perfecte per a ell. És el bany, el dormitori, e... frameless mirror Bloomingville\nMirall de canya Bloomingville\nMirall de canya Bloomingville amb reminiscències dels anys 60. El toc càlid en ambients minimalistes i perfecte en ambients bohemis. Les canyes estan més espesses del que s'aprecia... mirror cane Bloomingville\nMiralls Ruban HAY\ndesign Inga Sempé Col·lecció de miralls amb darrere de roure i cant folrat amb una cinta de polièster de color. La mateixa cinta serveix per penjar el mirall. Per penjar individualment o fent una co... Ruban XS blue HAY\ndesign María Diaz Penjador de llautó que permet usar-lo també com a mirall. El color daurat del llautó aporta sofisticació a qualsevol espai en el qual el col·loquem. Inclou uns guants de cotó per p... Orbit -\nDisponible en 16 dies\nMarca: - Disponible en 16 dies\nMirall de taula Moon\ndesign Enrique Sacanell Bonic mirall de taula fabricat a Espanya amb marbre Carrara acabat tosquejat. Un disseny molt senzill, preciós per al bany, un tocador, l'entrada de casa i més. El peu també és de ... Espe-Moon Sacanell Design\nMirall Flip Normann Copenhagen\ndesign Javier Moreno Studio. Mirall amb suport en acer lacat. El mirall és orientable en totes les direccions. La base funciona com una safata. Per al dormitori, el tocador i fins i tot el rebedor. Flip blanco Normann Copenhagen\nMirall Strap HAY\ndesign HAY Mirall rodó amb marc d'acer lacat , amb corretja de silicona del mateix color . Molt de tendència, quedarà genial a casa teva. Va ancorat a la paret en dos punts i inclou els tacs... Strap Ø50 Grey HAY\ndes de 215,00 €


Poda - Pensa en vi\nA l'hora de formar els ceps, hi ha dues opcions bàsiques; en vas o emparrats.\nCom que les feixes on treballo són planes, he optat per la segona opció,. l'emparrat. Aquesta tècnica és més costosa ja que cal clavar tutors a cada cep i sobretot el que suposa un fort cost econòmic és tota l'estructura de l'emparrat. En el meu cas, he reutilitzat arcs d'hivernacle, tallant-los a 2m d'alçada per utilitzar-los com a suport del cablejat.\nL'emparrat, facilita que els ceps estigui ben airejats i així no agafin certes enfermetats relacionades amb fongs. També, facilita les tasques de manteniment de la vinya.\nEls pals de l'emparrat sobresurten 1,5 metres. El filferro que guiarà la T dels ceps a 0,70m i els telefèrics al cap damunt de tot, a 1,5m. Aquests últims són els qui reculliran les brocades a mesura que creixin per facilitar l'aireació.\nEl procediment que estic duent a terme és el següent:\n-Primer any: Un cop els ceps són plantats, el primer any els deixo créixer lliurement. Durant el primer hivern de poda, els vaig podar ben arran, al primer borró o inclús deixant tan sols el braguer. De tal manera que quedaven de la mateixa forma que quan foren recent plantats.\n-Segón any: A mesura que rebroten els ceps, he anat escollint una verga, la més sana i recte, i aquesta l'he anat guiant amb un tutor (a l'hora de lligar la verga al tutor o al filferro no ho faig amb cordill sinó amb un plastic extensible que en diuen macarró). Quan aquesta verga sobrepassa el cable guia, l'escapço un o dos dits per damunt del cable guia. A partir d'aqui, cal anar podant tots els cavalls que anirant sortint a les parts baixes, potenciant els dos braços de la T que fixarem ja amb macarró en el cable guia.\nDurant aquest segón estiu, cal eliminar tots els raïms que ja ens aniria donant la planta. Aquest fet tant dolorós ajudarà a que la planta creixi forta i vigorosa, fet que és essencial durant el període de formació.\nEnguany, aprofito, també a deixar créixer algunes verges del peu (R-110) marcant-les per a poder-les distingir bé durant la poda d'hivern, i amb aquestes en faré esqueixos per a poder empeltar allí on han mort alguns ceps.


El Port de Tarragona vol superar els 6 milions de tones en tràfic d’agroalimentaris en cinc anys | Reusdigital.cat diari de Reus. Notícies i actualitat del Camp de Tarragona\nPla general del president de Ports de l'Estat, José Llorca, intervenint durant la inauguració del segon Congrés Internacional Agrifood a Tarragona, al costat de Josep Fèlix Ballesteros, Ricard Font i Josep Andreu\nUns 200 professionals participen aquest dijous i divendres a Tarragona al segon Congrés Internacional Agrifood. Actualment, el Port de Tarragona és líder en el tràfic de productes agroalimentaris a la Mediterrània i, en una dècada, ha passat de quatre a cinc milions de tones anuals mogudes. Durant la inauguració, el seu president, Josep Andreu, s’ha mostrat confiat que els projectes d’ampliació permetran superar els sis milions de tones en un termini de cinc anys. Les administracions han coincidit a destacar la necessitat de disposar de bones connexions ferroviàries i per carretera, en aquest cas amb l’A-27, per atendre millor la demanda. A més, el president de Ports de l’Estat, José Llorca, ha insistit que és clau abaratir les tarifes portuàries per guanyar competitivitat davant l’auge de tràfics agroalimentaris previst arreu del món i la necessitat d’establir “ports base per a trànsit”. En aquest sentit, Llorca ha recordat que el projecte de Pressupostos Generals de l’Estat (PGE) per al 2018 preveu una reducció de les taxes sobre mercaderies del 10%, una xifra que es podria eixamplar en el futur.\nEl seu president, Josep Andreu, ha subratllat que l’agroalimentació genera economia productiva al territori i s’ha mostrat confiat que, en un termini de cinc anys, podran passar d’un tràfic de cinc milions de tones a més de sis milions. Això serà possible pels nous espais que s’habilitaran als molls i en altres territoris d’interior, en forma de “port sec”. “Hi ha projectes perquè volem millorar, volem seguir sent líders i créixer”, ha sentenciat Andreu.\nEn aquest sentit, el màxim responsable de Ports de l’Estat ha admès que “cal tenir bones connexions terrestres i ferroviàries” per millorar el tipus de trànsit cap a zones com el nord d’Europa. Alhora, ha dit, cal prioritzar factors de competitivitat i agilitzar les inspeccions de control de fronteres i veterinàries en el cas del transport d’animals vius. Un altre factor a tenir en compte, segons Llorca, és el d’evitar les contaminacions creuades de productes com a conseqüència de pols, àcars o restes d’aus que proliferen als ports.\nLlorca també ha constatat que el marge dels ports espanyols per a reduir la pressió tarifària és “alta”. En aquesta línia, el govern espanyol preveu aplicar rebaixes d’un 10% en les taxes per a mercaderies, si s’aproven els PGE del 2018. De cara al 2019, els ports també simularan als seus plans d’empresa l’aplicació de rebaixes en les taxes professionals. L’objectiu final és avançar cap a una reducció progressiva dels costos fixes per les empreses.\nDurant la inauguració del Congrés Internacional Agrifood s’ha reivindicat la necessitat d’enllestir el Corredor Mediterrani i l’autovia A-27, especialment el tram del Coll de Lilla fins a Montblanc, per tal de millorar les connexions amb la indústria agroalimentària de les comarques de Lleida i de l’eix fins al Cantàbric. El secretari d’Infraestructures i Mobilitat, Ricard Font, ha subratllat que el ferrocarril ha d’estar perfectament connectat al Port de Tarragona i ha exposat que, en 15 anys, l’exportació de producte agroalimentari s’ha multiplicat un 400%.\nL’alcalde de Tarragona, Josep Fèlix Ballesteros, ha coincidit a reclamar aquestes dues infraestructures clau pel territori. Això sí, ha remarcat la condició indispensable que el tercer fil ferroviari sigui provisional i que s’impulsi l’estudi d’impacte ambiental del traçat de mercaderies per l’interior i fins a Castellbisbal. Igualment, ha traslladat el desig de les comarques de Lleida que el Port de Tarragona esdevingui “el seu port”, per la qual cosa ha demanat no renunciar a “competir millor” en un món global.


Platja Torà - visitcalvia\nPlatja de Torà\nLa platja Torà (Peguera – Mallorca) és una elecció ideal per gaudir de la platja en família.\nEs caracteritza per l’amplitud del seu arenal i les seves vistes a la Badia de Peguera. La seva ubicació és perfecta, situada al principi del bulevar de la localitat, flanquejada per passejos i una plaça a l’aire lliure.\nEs tracta d’una platja urbana, d’aigües tranquil·les i pendent suau. Disposa d’una zona de pineda, ideal per a les persones que agraeixen una mica d’ombra natural.\nÉs una opció de platja magnífica per a gaudir-la en família. Amplitud, zones d’ombra, proximitat a zona de serveis (restauració, compres, allotjaments, oci, cultura i esport) i, sobretot, la seva connexió amb les altres dues grans platges de la localitat, la Romana i Palmira. A més, la platja de Torà compta amb tots aquells serveis bàsics que podem necessitar en una jornada de platja: socorristes, dutxes, banys, pasarel·les, etc.\nAquesta platja està molt lligada a un dels esdeveniments esportius més importants del municipi de Calvià i també de Mallorca, el triatló de mitjana distància Challenge Peguera Mallorca. La platja alberga el circuit de natació de la prova i en els seus voltants s’instal·len els punts principals de l’esdeveniment: zona de transició, circuit de carrera a peu i la meta. Any rere any, entre la segona i tercera setmana d’Octubre, la platja Torà de Peguera es converteix en la seu del triatló internacional amb la disputa d’aquest esdeveniment.\nL’accés per carretera és senzill seguint atentament la senyalització viària i els desviaments. El vehicle particular es podrà estacionar de manera gratuïta pels voltants. També es pot arribar utilitzant el transport públic, detenint-se l’autobús per la rodalia.\nLes condicions marines i subaqüàtiques d’aquesta platja, oberta als vents del segon i tercer quadrants, són òptimes per fondejar amb embarcacions. El navegant podrà calar davant la platja, sobre un fons marí de sorra, a una profunditat que oscil·la entre els tres i els quatre metres. La instal·lació portuària més pròxima és el Club Nàutic Santa Ponça i es troba a dues milles marines.\nLa platja disposa dels següents serveis:\n298 Ombrel·les de platja\nPatí de pedals\nMetres - Longitud\nMetres - Amplària\nGrau d’ocupació: ALT\nGrau d’urbanització: URBÀ\nColor de sorra: BLANCA\nGra de sorra: MIG\nDescubre Playa Torà\nPlatges de la zona\nPeguera - Cala Fornells


Espectacular accident: Ferit en bolcar amb el camió en Orpesa\nFerit en bolcar amb el camió en l'AP-7, a l'altura d'Orpesa\nEl fets s'han produït cap a les 08.00 hores d'este matí\ndijous, 19 de març 2020 - 11:25h\nL'AP-7, al seu pas per Orpesa | Google Maps\nEste matí, cap a les 08.00 hores, ha bolcat un camió en el quilòmetre 408 de l'AP-7, a l'altura de la localitat d'Orpesa, en la comarca de la Plana Alta (Castelló), en la que un home, de 54 anys, ha resultat ferit.\nEl Centre d'Informació i Coordinació d'Urgències de la Generalitat Valenciana (CICU) ha mobilitzat fins al lloc de l'accident a una ambulància del Suport Vital Bàsic (SVB). L'equip mèdic ha assistit a la víctima, qui presentava una commoció.\nUna volta estabilitzat, l'home ha sigut traslladat fins a l'Hospital General Universitari de Castelló. A hores d'ara, es desconeix l'estat actual de la víctima.\n"Abusa de la seua parella en Llíria" "Busquen a Miguel López, desaparegut en Cullera"


En la fase 1 escapa't a la Garrotxa - Casa Rural Cal Carreter a la Garrotxa\nHome/Notícies/En la fase 1 escapa’t a la Garrotxa\nEs podrà anar a segones residències durant la fase 1?\nEn la fase 1 escapa’t a la Garrotxa. Els ciutadans que a partir de dilluns 11 de maig estiguin en una regió sanitària en fase 1 podran moure’s per tota aquesta regió i podran anar també a les segones residències sempre i quan estiguin en aquesta mateixa àrea. Tot i que inicialment el govern espanyol havia vetat aquesta possibilitat argumentant motius de mobilitat, finalment la Moncloa ha enviat una rectificació i sí que permetrà traslladar-se a segones residències amb aquesta delimitació territorial.\nEl Ministeri de Sanitat ha publicat aquest dissabte al Butlletí Oficial de l’Estat (BOE) l’ordre que detalla què es podrà fer en fase 1. Es mantenen les franges horàries, que les comunitats podran modificar dues hores amunt o avall, però no estaran supeditades a aquelles activitats permeses en la fase 1.\nL’ordre publicada al BOE inclou que, en els territoris en fase 1, es podrà circular per tota la unitat territorial de referència, les regions sanitàries en el cas de Catalunya. Estableix algunes excepcions per motius sanitaris o laborals, però el govern espanyol no permet que, en aquesta fase, es puguin fer desplaçaments a segones residències.\nSegons l’executiu, aquest desplaçament provoca més mobilitat que altres activitats permeses dins de la mateixa regió, com anar a un hotel, perquè anar a una segona residència també comporta activitats addicionals que poden fer augment el risc de contagi, com comprar en botigues de la zona.\nEn aquesta fase també es permetran les visites a domicili a familiars i amics, també amb un màxim de deu persones i sempre que visquin en la mateixa regió. Les vetlles de difunts de petit format es podran començar a fer també en fase 1, però amb un màxim de deu assistents en recintes tancats i de 15 en el cas que siguin a l’aire lliure. Això sí, s’ha d’evitar el contacte entre persones i mantenir la distància de dos metres recomanada. Tot i que també es permetran cerimònies religioses amb limitació del 30% de la capacitat del recinte, no està permesa la distribució de llibrets i fulletons, tocar ni petonejar objectes o la participació de corals.\nPel que fa a la reobertura dels establiments turístics, es permet l’obertura de totes les habitacions. El que no es podran utilitzar són els espais comuns, com ara la piscina, l’spa, el gimnàs o la discoteca. Sí que s’autoritza que es pugui oferir servei de restauració als clients que estiguin allotjats. Això sí, el fet que no es permeti la mobilitat entre regions limita l’ocupació d’aquests establiments a veïns de la zona o a persones que estiguin en aquella ciutat o municipi per motius laborals.\nLes mesures d’higiene als allotjaments turístics seran molt estrictes. Per exemple, es netejaran i es desinfectaran almenys cada dues hores l’ús dels objectes i superfícies de les zones de pas susceptibles de ser manipulades o contaminades per diferents persones. Un cas clar: els botons d’ascensors, les baranes d’escales, els poms de les portes, els timbres o les aixetes de banys compartits.\nEs reobren també els concessionaris, les ITV, les botigues de jardineria i vivers i les administracions de loteria i de la ONCE. També biblioteques, però només les sales de lectura i per al servei de préstec i devolució. La fase 1 permet també que es tornin a obrir museus a un terç del seu aforament i fer actes i espectacles amb un terç de l’aforament i amb un màxim de 30 persones en el cas de recinte tancat i de 200 en espais oberts. Sempre, però, amb el públic assegut.\nPer accedir a un acte o espectacle, s’haurà de marcar al terra de l’accés el distanciament entre persones. Per entrar al recinte, s’haurà de fer de forma esglaonada i per franges horàries, el mateix criteri que s’haurà de seguir per a la sortida del públic quan acabi l’espectacle.\nEl BOE detalla la fase 1\nBy ApuntServeis|2020-05-10T22:34:08+01:00Maig 10th, 2020|Categories: Notícies|0 Comments


Pioner a tot l’Estat Espanyol, l’Ajuntament de Barcelona va fer pública el 24 d’octubre de 2016 una guia de contractació que necessàriament hauran d’acomplir totes aquelles entitats i empreses que vulguin realitzar contractes amb aquesta administració. Una guia que l’alcaldessa de Barcelona, Ada Colau, ha reconegut que s’ha treballat juntament amb tots els agents socials i econòmics i de la qual assenyalem alguns dels punts a tenir en compte .\nManteniment de les condicions de conveni\nConciliació responsable del temps\nL’Ajuntament exigeix que l’entitat amb la qual es realitzi la contractació acompleixi totes les condicions del conveni col·lectiu que estigui aplicant o, en el cas de no existir, de l’Estatut dels Treballadors. La guia fa especial menció dels salaris i les condicions laborals sectorials. Per tant, una entitat que estigui pagant salaris per sota del que estableix el seu conveni col·lectiu no podrà establir relacions de contractació amb l’Ajuntament de Barcelona.\nTot i dir que aquesta no és una condició excloent, la guia manifesta que en els criteris d’adjudicació de contractes es valorarà la política laboral i, en concret, la ràtio de contractes indefinits envers els contractes temporals.\nEn aquest cas es consideraran contractes indefinits els que considera el SEPE com a tal: contractes indefinits i contractes fixos discontinus.\nTanmateix, estableix com a dada bàsica per la ponderació el número de dies màxims treballats per la plantilla que l’entitat pugui justificar dins el període del contracte. D’aquesta forma, els contractes indefinits adquiriran un cert avantatge sobre els fixos discontinus.\nTot i que els salaris ja s’anomenen explícitament dins de la condició d’acompliment del conveni col·lectiu, hi ha un apartat exclusiu en la guia dedicat a aquests. Per tant, es valoraran millor aquelles entitats que millor paguin la seva plantilla, tot i que aquest tampoc serà un element excloent.\nEn aquest sentit, s’especifica el que es considera salari i s’estableix literalment que “el criteri d’adjudicació es pondera de manera aritmètica i atorga la màxima puntuació a l’empresa que plantegi un nivell superior en el salari base o el concepte salarial que es valori”.\nÉs coneguda l’obligatorietat de l’existència d’un pla d’igualtat per aquelles entitats que superin els 250 treballadors o que el tinguin establert per conveni col·lectiu. Aquesta mesura, recollida a la Llei Orgànica 3/2007 per la igualtat efectiva d’homes i dones, s’amplia en aquesta guia establint aquesta obligatorietat a totes les entitats o, com a mínim, estableix la necessitat de tenir mesures registrades i documentades que afavoreixin la igualtat de gènere.\nEn aquest sentit, deixa una petita porta oberta a les entitats que no disposin de Pla d’Igualtat establint que “si l’empresa motiva les raons per no poder aportar les mesures d’igualtat en el termini atorgat, rebrà les indicacions, l’ajut i l’assessorament municipal i se li concedirà un termini nou perquè aporti la informació de les pràctiques requerides”. Per tant, serà l’Ajuntament de Barcelona qui ajudarà l’entitat a acomplir amb les seves obligacions en aquesta matèria.\nLligat amb el punt anterior, la guia permet que la concessió de contractes estableixi com a punt a valorar que l’entitat tingui establertes mesures de conciliació de la vida laboral i familiar, tot i que no estableix cap mínim.\nEl que sí queda recollida és la necessitat de poder demostrar documentalment l’assumpció i acompliment d’aquestes mesures.\ncontractació, contractació pública, transparència, ajuntament de barcelona


El govern de Trias ratifica l'Acord Ciutadà per una Barcelona Inclusiva impulsat el 2006 - Europa Press - VilaWeb\nEl govern de Trias ratifica l'Acord Ciutadà per una Barcelona Inclusiva impulsat el 2006\nAjuntament i 472 entitats aproven una declaració per a una estratègia anticrisi conjunta\nLa quarta tinenta d'alcalde de Barcelona i responsable de Qualitat de Vida, Maite Fandos, ha ratificat aquest divendres el compromís del Govern municipal que encapçala Xavier Trias (CiU) amb l'Acord Ciutadà per una Barcelona Inclusiva.\nHo ha fet davant de representants d'entitats socials, i del seu antecessor com a responsable municipal de polítiques socials, Ricard Gomà (ICV-EUiA), en l'aprovació per part de l'Ajuntament i 472 entitats de la declaració 'Barcelona s'uneix per afrontar la crisi social'.\n"La feina anterior la continuarem", ha garantit Fandos, qui ha subratllat la rellevància de l'Acord i que, més enllà dels recursos públics, s'aposti per treballar en xarxa i buscar recursos privats per la inclusió i lluitar contra la vulnerabilitat.\nEl director de Càritas Diocesana de Barcelona, Jordi Roglà, ha felicitat Fandos i Gomà perquè es pugui seguir "amb la mateixa participació de totes les entitats i grups" després de sis anys d'Acord --ha començat el 2006-- i malgrat el canvi de govern.\nHa destacat que aquest any "la crisi ha començat a aprimar el coixí social i familiar", de manera que gent que abans aportava diners a Càritas ara són beneficiaris, davant del que ha ressaltat la necessitat d'unir esforços.\nTambé ho han defensat Antònia Giménez (Creu Roja); Pepín de la Rosa (Col·legi d'Educadors i Socials de Catalunya), que ha llegit la declaració; i Toni Codina (Taula del Tercer Sector Social), qui ha advocat per la implicació de tota la societat, com Fandos, que ha demanat la col·laboració ciutadana.\nNOU PLA D'INCLUSIÓ\nFandos ha dit que ultimen amb les entitats el nou Pla per la Inclusió Social 2012-15, que espera que l'Ajuntament aprovi abans de l'estiu, i que, segons la declaració, ha de servir de base per impulsar l'estratègia conjunta de millora de la situació social.\nEl text adverteix que hi ha 36.085 barcelonins en atur que no cobren prestació, un 7% més que fa un any, i s'amplien les desigualtats, de manera que el 20% de la població amb nivell econòmic més alt obté 5,26 vegades més ingressos que el 20% amb la renda més baixa: abans de les crisis, el 2007, ja era de 4,97 vegades.\nDavant d'això, les inversions socials s'han demostrat eficaces, i la taxa de risc de pobresa se situa al 36,8% de la població abans de les transferències socials, i al 17,2% després de les ajudes, que l'Ajuntament ha augmentat un 8%.\nFandos ha explicat als mitjans que el nou Pla d'Inclusió ha de preveure polítiques per als 'sense sostre', i ha de planificar més equipaments per atendre'ls i assegurar que tinguin una sortida després amb pisos d'inclusió.\nHa afegit que han de treballar més en la inclusió dels immigrants, ara que ha quedat enrere l'època que arribaven massivament i que es van dedicar a la seva acollida, i aconseguir la universalització de l'atenció domiciliària d'ancians.\nAmb tot, Fandos aposta per veure la política social no només com a despesa sinó com a promoció econòmica i sector generador de riquesa que crea nous llocs de treball --amb el que es prepara per a l'escenari postcrisi-- i que és innovador, amb dispositius com un que avisa de si la persona atesa menja, perquè detecta si obre la nevera.[FIN]


Càritas inaugura una casa d'acollida per a 16 persones en situació vulnerable\nImatge de la inauguració de la casa d'acollida Mossèn Pere Oliveras. / Càritas\nRedacció 24/03/2019 5:44 pm\nCàritas Diocesana de Barcelona tindrà una nova casa d’acollida al barri de Sants. L’espai que s’ha inaugurat aquest migdia donarà cabuda a 16 persones en risc d’exclusió social amb dificultats per accedir a l’habitatge. La casa ha estat batejada amb el nom “Mossèn Pere Oliveras”, en record d’un capellà que des de la diòcesi és recordat com un home entregat “a les problemàtiques socials”.\nAixí, situat al costat de la parròquia de Santa Maria de Sants –a tocar de la plaça de Sants–, el nou projecte de Càritas s’uneix a les 1.351 places d’habitatge per a persones sense recursos que gestiona a l’àrea d’influència de la diòcesi barcelonina. Per reivindicar-ho, el cardenal arquebisbe de Barcelona i president de Càritas Diocesana de Barcelona, Joan Josep Omella, ha recordat que són les institucions les que haurien d’assegurar “que les persones disposin d’oportunitats”. Tanmateix, ha afegit que l’administració necessita la complicitat de les entitats socials i que la casa d’acollida Mossèn Pere Oliveras n’és un exemple clar.\nAlhora, el director general de Serveis Penitenciaris de la Generalitat, Amand Calderó, ha recollit el guant i ha destacat la feina de Càritas. “Al centre de la nostra acció hem de situar-hi la persona, i cal treballar per una societat més justa i igualitària. Acompanyar és la paraula clau per construir un país més integrador”, ha afegit Calderó.\nOmella, en cloure la inauguració, ha recordat que amb projectes com aquest es referma la importància de donar una segona oportunitat a les persones, cosa que és essencial perquè puguin reinserir-se a la societat.


Vi blanc Terra Alta: Vi blanc Vine\n« Vi blanc SisqueraVi Clot d'Encís Blanc »\nVi blanc Vine\nPreu de venda 11,90 €\nVenerema i vinificació:\nVerema manual. Derrapat i maceració en fred. Premsat suau. 60% de la garnatxa blanca, fermentada i criada en bótes noves de roure francès noves durant 8 mesos. 40% de la garnatxa blanca, fermentada en dipòsits d’inox. Macabeu fermentat en inox i criat amb mares durant cinc mesos. Estabilitzat amb fred, clarificat i filtrat suau abans de l’embotellat.